Siniša Mali za Sputnjik: Od oktobra ćemo razmatrati dalje ekonomske korake – Borba\nSiniša Mali za Sputnjik: Od oktobra ćemo razmatrati dalje ekonomske korake\nDržava redovno analizira i prati posledice pandemije virusa korona. Sačekaćemo oktobar i novembar, kako bismo stekli detaljnu sliku o našim prihodima i finansijama i da bismo isplanirali eventualne dalje korake, rekao je za Sputnjik ministar finansija Siniša Mali.\nSrbija je dosad, podseća ministar, u okviru paketa ekonomskih mera izvojila oko 5,8 milijardi evra. Ta pomoć otišla je građanima, privrednim subjektima i zaposlenima.\n„To je značajno pomoglo da se održi privreda i da se sačuvaju radna mesta. Zadovoljni smo jer, bez obzira na užasne efekte koje proizvodi pandemija koronavirusa, u našoj zemlji je bilo više novoosnovanih nego ugašenih privrednih subjekata, a nezaposlenost u drugom kvartalu ove godine je na istorijski niskom nivou od 7,3 odsto“, naglasio je ministar.\n„Ove nedelje smo uplatili poslednji minimalac privrednim subjektima i zaposlenima koji su već koristili mere, a novu uplatu dve minimalne zarade od 60 odsto, u ukupnom iznosu od 36.000 dinara mogu očekivati i novoosnovane firme 21. septembra 2020. godine. Ta pomoć je dodatni podstrek za njihovo učvršćivanje na tržištu“, naveo je naš sagovornik i dodao da će i gradski hotelijeri dobiti pomoć države.\nOn ističe da država čvrsto stoji iza privrednika, između ostalog, i obezbeđivanjem različitih izvora finansiranja. Cilj je posticanje samoodrživosti i rasta a, kako smatra ministar, u tome će biti od značaja i otvaranje Američke razvojne agencije u Beogradu.\nOn najavljuje i nova ulaganja u puteve, železnicu, infrastrukturu…\n„Ostajemo posvećeni planu „Srbija 2025“, koji bi trebalo da omogući ostvarenje našeg cilja – da prosečna plata za pet godina bude 900, a prosečna penzija oko 430 evra“, zaključio je Siniša Mali.\nDug KK Partizan 7.400.000 evra?\nMuk: DPS da se oslobodi kadrova koji su prepoznati po korupciji\nA manjeg covjeka, i veceg LOPOVA!


Prevod tekstova iz oblasti ekonomske politike - Audio verzija\nOsnovna svrha dobro vođene ekonomske politike jeste uspostavljanje takvog uređenja, te donošenje odluka, zakona i propisa, čije će sporvođenje neosporno dovesti do jačanja ekonomske moći jedne države u dugoročnom smislu i na globalnom planu. A da bi to zaista i moglo da se izvede vrlo je važna strategija koju sačinjava Vlada određene države uz konsultaciju sa ekspertima iz oblasti ekonomske politike. Stručnjaci iz ove oblasti su vrlo često angažovani interno i eksterno kako bi se osmislila što bolja ekonomska politika jedne zemlje.\nIako postoje mnoge druge oblasti koje ulaze u sastav ekonomske politike određene države, najvažnije su: monetarna politika, fiskalna politika, kao i spoljnotrgovinska i politika dohodaka. Ekonomska politika, ako je kvalitetno i profesionalno vođena će vremenom dovesti i do porasta privredne proizvodnje, te poboljšanja čitavog sektora privrede jedne države.\nMonetarna politika je usmerena na kontrolu ponude novca u skladu sa pravilima Centralne banke, te je njena osnovna oblast delovanja vezana za kontrolisanje tokova novca u jedno državi. Pored toga što se monetarna politika vodi na makroplanu, vrlo je važno i njeno profesionalno vođenje na mikroplanu. Fiskalna politika se vezuje za kontrolu državne blagajne, odnosno adekvatnu kontrolu priliva novca u nju, te precizno planiranje troškova državne blagajne. Vrlo je važno da za pripremu fiskalne politike budu angažovani adekvatni stručnjaci iz ove oblasti, jer je možda najbitniji segment ekonomske politike upravo ova njena oblast. Najveći broj stručnih tekstova iz oblasti ekonomske politike je vezan upravo za ovu oblast, a u njima stručnjaci najpre iznose svoje stavove vezano fiskalnu politiku, kao posebnu granu ekonomske politike. Kako joj i sam naziv kaže, spoljnotrgovinska politika se odnosi na uspostavlljanje adekvatne ekonomske politike u oblasti spoljne trgovine, što znači da je ova njena oblast prvenstveno usmerena na formiranje carinskih dažbina i kod izvoza i kod uvoza robe. I takozvana politika dohotka, koja se kao poseban segment ekonomske politike prvenstveno bavi uspostavljanjem odnosa između dohotka i cena, ali koja najpre zbog svoje oblasti delovanja ima najmanju važnost na sveukupnu ekonomsku politiku jedne zemlje.\nKada govorimo o uspešnoj vođenoj ekonomskoj politici, to najpre znači da je BDP (Bruto Domaći Proizvod) na visokom nivou, te da su prihodi mnogo viši od rashoda, kao i da stanovništvo te zemlje ima zavidan nivo dohotka u odnosu na cenu namirnica, što znači da su sve oblasti delovanja ekonomske politike krajnje profesionalno vođene i da je ta država u finansijskom smislu, u usponu. A da bi ekonomska politika zaista i bila uspešna, najvažnije je da su osobe i državne institucije koje su vezane za njenu organizaciju i sprovođenje zakona, propisa i odredbi u ovoj oblasti najpre kvalifikovane za obavljanje svog posla, a odmah zatim da i su u toku sa najnovijim svetskim trendovima u oblasti ekonomske politike, te da im je najvažnije da zemlja u kojoj vode ili učestuju u procesu vođenja ekonomske politike prosperira, a ne nazaduje kao što je to, nažalost slučaj u mnogim zemljama.\nUpravo iz tog razloga je vrlo važno da eksperti koji su uključeni u rad državnih organa u ovoj oblasti budu u toku sa tekstovima iz oblasti ekonomske politike koji se objavljuju u različitim, specijalizovanim časopsima širom sveta i u kojima svetski stručnjaci iznose svoja zapažanja, teorije i razmišljanja, te daju smernice za uspešno vođenje ekonomske politike sa svim njenim segmentima. Takođe, neretko se događa da takvih tekstova ima i u domaćim štampanim izdanjima, a njih mahom potpisuju ekonomski analitičari. Na taj način svaki stručnjak iz oblasti ekonomske politike može da proširi svoja znanja i na taj način doprinese kvalitetu ekonomske politike u svojoj zemlji.\nInače, tekstovi iz oblasti ekonomske politike mogu biti napisani na bilo kom jeziku, stim što je uvek preporuka da ako ih objavljujete u nekom stranom, ekspertskom časopisu na primer, uvek vi budete ti koji će dostavi njihov prevod uredniku. Osnovni razlog za to jeste što ne znate kome će urednik tog magazina poveriti prevođenje tekstova iz oblasti ekonomske politike koji ste vi napisali, čime može da, u velikoj meri naruši kvalitet i jasnoću izvornog teksta. Bilo koja situacija da je u pitanju, to jest bez obzira da li želite da ovakvu vrstu tekstova prevodite na naš jezik sa nekog stranog ili, pak sa našeg na određeni strani jezik, svi vodeći svetski stručnjaci iz ove oblasti su saglasni da prevod tekstova iz oblasti ekonomske politike treba prepustiti stručnjacima koji su uskospecijalizovani upravo za prevod tekstova iz ove oblasti politike. A ako vas zanima zašto, onda morate imati na umu da samo jedna reč u ovakvom tekstu da se pogrešno prevede, može u velikoj meri da naruši kvalitet čitavog teksta i da dovede u pitanje kredibilitet osobe koja je njegov autor, kao i samog časopisa u kome je takav tekst objavljen.\nBaš iz tog razloga, ali i zato što vam mogu ponuditi čak tri načina prevođenja tekstova iz oblasti ekonomske politike, stručnjaci zaposleni u Prevodilačkom centru Akademije Oxford se danas nalaze u samom vrhu po kvalitetu prevoda ovakve vrste tekstova u našoj zemlji. Pod tri vrste prevoda podrazumevamo: prevod sa srpskog na bilo koji od preko 35 svetskih jezika za koje smo specijalizovani, odnosno prevod sa tih jezika na srpski, kao i prevod sa jednog stranog jezika na drugi, a u skladu sa potrebama i zahtevima naših klijenata.\nKada smo rekli preko 35 svetskih jezika, budite potpuno sigurni da je upravo tako, te da ćete kod nas naći prevodioce koji su specijalizovani ne samo za prevođenje tekstova iz oblasti ekonomske politike sa jezika koji su najčešće u opticaju, kao što su: ruski, engleski, francuski i nemački, već i za jezike koji nisu toliko popularni, poput recimo: korejskog, ukrajinskog, estonskog, švedskog, finskog, hrvatskog, bosanskog, slovenačkog, turskog, ali i italijasnkog, španskog, portugalskog, grčkog, holandskog, norveškog, ali i mnogih drugih. Praktično, za bilo koji jezik da vam je potreban prevod tekstova iz oblasti ekonomske politike budite potpuno sigurni da ćete kod nas naći specijalizovanog prevodioca upravo za taj jezik.\nOsim što smo poznati po kvalitetu, te profesionalnosti naših prevodilaca, ali i njihovoj efikasnosti, cena je još jedna od stvari na koju smo posebno ponosni, uzevši u obzir da spada u red najpristupačnijih, kada se usme u obzir visok kvalitet prevoda. Sa druge strane, efikasnost naših prevodioca nam pruža mogunost da klijentima kojima je potrebno prevođenje tekstova iz oblasti ekonomske politike ponudimo vrlo kratke rokove izrade. Ali, i pored toga, ponekad se dogodi da naši klijenti imaju potrebu za takozvanim hitnim prevodima, te da im je vrlo važno da prevod tekstova dobiju u najkraćem mogućem roku, a koji je znatno kraći od onoga koji im je ponuđen prilikom dogovora. Tada je najbitnije da nam materijal, odnosno tekstove koje treba prevesti dostavite što pre, kako bismo uspeli da ispoštujemo vaš zahtev i dostavimo vam prevod u roku koji ste naveli.\nInače, sav materijal nam dostavljate lično i to u jednoj od naših brojnih poslovnica širom Srbije. A ukoliko vam to iz bilo kog razloga ne odgovara, možete nam ga poslati "Poštom", naravno preporučeno ili, pak kurirskom službom, te u elektronskom formatu, to jest skenirano, putem meil - a.\nU zavisnosti od vaših zahteva i početnog dogovora sa našim predstavnikom u vašem gradu, zavisiće i način dostave prevedenih tekstova. Ako vam ne odgovara da prevod tekstova iz oblasti ekonomske politike preuzmete lično, možemo vam ga poslati u elektronskom formatu, odnosno meil - om ili pouzdanom kurirskom službom na adresu koju ste naveli. Usluga slanja prevoda kurirskom službom nije uračunara u cenu prevoda, te se naplaćuje potpuno nezavisno od nje.\nPrema pravilima opšteprihvaćenog prevodilačkog standarda, koga se pridržava i Prevodilački centar Akademije Oxford, pod jednom stranom prevoda se podrazumeva tekstualni sadržaj koji broji ukupno 1 800 karaktera, a u ova broj slovnih mesta su uračunati i svi razmaci u tekstu. Kada je u pitanju cena hitnih prevoda, ona se razlikuje u odnosu na uobičajenu cenu prevoda, to jest uz osnovnu cenu se računa i takozvani dodatak za hitnost. Vrednost ovog dodatka se obračunava prema količini dostavljenog materijala za prevod i navedenom roku za njegovu izradu.\nDa napomenemo još i to da svi zaposleni u našim poslovnicama imaju obavezu da se odgovorno ponašaju prema dokumentima i podacima sa kojima dolaze u kontakt na njihovom radnom mestu, tako da nemate apsolutno nikakvog razloga za brigu, jer su svi tekstovi iz oblasti ekonomske politike koje nam dostavite na prevod kod nas maksimalno zaštićeni od bilo kog mogućeg vida zloupotrebe.\nAko i pored svega navedenog ipak imate neko dodatno pitanje, slobodno nam ga uputite, a mi ćemo vam u najkraćem roku odgovoriti i pružiti vam sve potrebne detalje vezano za prevođenje tekstova iz oblasti ekonomske politike.\nIzračunajte okvirnu cenu prevoda tekstova iz oblasti ekonomske politike\nSpisak gradova u kojima prevodimo tekstove iz oblasti ekonomske politike:\nTekstovi iz oblasti ekonomske politike prevod i overa


Milan Nikolić, generalni sekretar Auto-moto saveza Srbije, izrazio je uverenje da je ovo početak dugoročnog partnerstva koje će biti od koristi svim učesnicima u saobraćaju: Poznato je da alkohol i vožnja ne idu zajedno i ovom kampanjom želimo da ukažemo na značaj odgovornog ponašanja u saobraćaju, posebno imajući u vidu da pojedinci neretko sednu za volan pod uticajem alkohola, što može imati nesagledive posledice. Vožnja pod uticajem alkohola utiče na nastanak skoro svake šeste saobraćajne nezgode sa nastradalim licima, a preventiva je nabolji način da usadimo odgovoran pristup i unapredimo saobraćajnu kulturu u Srbiji. Saradnja sa kompanijom HEINEKEN Srbija i ovaj projekat su još jedna u nizu aktivnosti, koje će nam u tome pomoći.\nPivo je prirodni proizvod u kojem uživa na stotine miliona ljudi širom sveta. Za većinu, ono predstavlja deo zdravog izbalansiranog životnog stila ukoliko se konzumira odgovorno. HEINEKEN podržava i promoviše odgovornu konzumaciju u svakoj aktivnosti i u svakom vidu komunikacije, i ovu ulogu shvatamo veoma ozbiljno. Za nas, cilj je da odgovornu komunikaciju učinimo poželjnim vidom ponašanja uz istraživanje novih i inovativnih pristupa, kako bismo na pravi način preneli poruku o odgovornosti ka svim našim potrošačima. Ponosni smo na početak saradnje sa AMSS-om i verujemo da ćemo partnerskim odnosom i kvalitetnom saradnjom zajednički uspešno raditi na razvoju i unapređenju odgovornosti u saobraćaju, rekla je, ovom prilikom, Neda Đokić, direktor kompanije HEINEKEN Srbija.\nKako se navodi, ovo je istovremeno i prvo partnerstvo u Srbiji između nacionalnog udruženja vozača i jednog od globalnih lidera u proizvodnji piva i predstavlja veliki inovativni iskorak u sprovođenju brojnih aktivnosti na temu odgovornosti u saobraćaju i preventivno-bezbednosnih akcija namenjenih različitim ciljnim grupama.\nPredrag Mandić, HEINEKEN Srbija: Osluškujem potrebe potrošača, analiziram tržište i pratim trendove


Prijedlogom zakona o zateznoj kamati propisano je značajno smanjenje stope zatezne kamate sa 0,05 odsto na 0,03 odsto dnevno.\nOvim zakonskim rješenjem, koji bi Narodna skupština Republike Srpske trebalo da razmatra na predstojećoj sjednici, uređuje se visina stope i način obračuna zatezne kamate u Srpskoj u slučaju kada dužnik zakasni sa ispunjavanjem novčane obaveze u domaćoj ili stranoj valuti.\nOdredbe ovog zakona odnose se na sve slučajeve u kojima zatezna kamata nije propisana posebnim zakonom.\n"Predloženim zakonskim rješenjem značajno je smanjena stopa zatezne kamate sa 0,05 na 0,03 odsto dnevno, a predloženo je da se ne vrši korekcija glavnice stopom rasta potrošačkih cijena", ističe se u obrazloženju zakonskih odredbi.\nCilj zakonskih odredbi jeste brže i lakše izmirenje glavnog duga, prije svega za privredne subjekte koji imaju problem s likvidnošću, a kojima je na ovaj način olakšano plaćanje dospjelih obaveza.\n"Povjerilac će brže doći do likvidnih sredstava, što će, u kombinaciji sa drugim mjerama fiskalne politike, kao što su nove odredbe Zakona o rokovima izmirenja novčanih obaveza u poslovnim transakcijama, pozitivno uticati na buduće ekonomske i poslovne tokove u Republici Srpskoj", navodi se u obrazloženju.\nIstovremena primjena zakonskih rješenja, Zakona o zateznoj kamati i Zakona o rokovima izmirenja novčanih obaveza u poslovnim transakcijama, doprinosi ispunjenju krajnjeg cilja ekonomskih mjera na povećanju likvidnosti u Republici Srpskoj, koja opravdava hitnost u donošenju zakona o zateznoj kamati.\nSjednica Narodne skupštine Republike Srpske, na kojoj bi navedeno zakonsko rješenje trebalo da bude razmatrano po hitnom postupku, zakazan je za 19. jun.\nNarodna skupština RS kamatne stope Prijedlog zakona


Vučić: Srbiju ucenjuju Kosovom - Sputnjik Srbija\n15:53 14.06.2015 (osveženo 16:19 05.10.2015) Preuzmite kraći link\nPredsednik Vlade Srbije Aleksandar Vučić istakao je danas da je prioritet Srbije da očuva stabilnost u regionu, jer sve preduzete ekonomske mere neće pokazati rezultate bez očuvanja regionalne stabilnosti. On je kritikovao pojedine zemlje što Beograd ucenjuju Kosovom.\nPremijer Srbije je u govoru na Evropskom forumu Vahau, u Austriji, upozorio da je po pitanju stabilnosti regiona dosta zabrinjavajućih signala, te događaja koji su mnogo veći problem od onog između Srba i Albanaca.\nIpak, ukazao je, Srbiju ucenjuju Kosovom.\nSkrining proces je završen, ali i dalje nije otvoreno niti jedno jedino poglavlje, jer neke zemlje u Evropi čekaju da se završe neke stvari oko Kosova, primetio je Vučić.\nSrbija imala najmanje glupih izjava\nOn je ukazao da je posle Briselskog sporazuma u dijalogu sa Prištinom potpisano još niz dogovora, navodeći kao primer dogovor o pravosuđu, koji je, kako je rekao, bio teži za Srbiju od Briselskog sporazuma.\n„Posebno me zabrinjava jedna stvar, a to je regionalna stabilnost, u koju je Srbija mnogo investirala“, istakao je premijer.\nOn je u prilog tome podsetio da je nedavno u Makedoniji, na sedam sati udaljenosti od Srbije, poginulo 28 ljudi i primetio da bi želeo da vidi više stabilnosti u Bosni i Hercegovini.\n„To su veći problemi od onog između Srba i Albanaca, iako je taj odnos veoma kompleksan i nije lako definisati i rešiti sve probleme“, podvukao je on.\nTakođe je kritikovao neumesne izjave pojedinih političara iz susedstva, rekavši da je Srbija imala najmanje „glupih izjava u regionu“, ukazujući da je na Balkanu, kao što se videlo, potrebna samo jedna inicijalna kapisla da dođe do sukoba.\nVučić je kazao da spada među ljude koji smatraju da je „čaša poluprazna“, i da su osećanja takva i među građanima Srbije po pitanju EU.\nOn je istakao da je većina građana naše zemlje i dalje za EU, ali da opada popularnost Unije u Srbiji, a razlozi za to, naglasio je, nisu ekonomski, već politički.\nS tim u vezi je pomenuo izjave predsednika Evropske komisije da neće biti proširenja u narednih pet godina.\nSrbija se podigla sa 91. na 41. mesto\nGovoreći o Srbiji, Vučić je podsetio da je zemlja sprovela teške i bolne reforme i da treba još puno učiniti u dostizanju evropskih standarda.\n„Znamo da moramo još više činiti u budućnosti“, rekao je on i naglasio da je zemlja napredovala u ekonomskim reformama i da se, prema informacijama iz Svetske banke, na rang listi po povoljnosti za biznis podigla sa 91. na 41. mesto.\nVučić je podsetio da je Srbija bila jedina zemlja u regionu koja je preduzela teške i bolne mere, kao što su smanjenje plata i penzija, ne tražeći jednostavna rešenja, ali da i pored toga građani veruju u te mere, iako su suprotno onom što mogu čuti u okruženju.\nOn je kazao da postoji još mnogo drugih stvari sa kojima naša zemlja treba da se suoči i da nema iluzije da će biti lako napredovati.\n„Suočeni smo sa težim uslovima od Rumunije i Bugarske i ne bežimo od toga. Mi radimo naš posao. Ni u ovom trenutku ne bi bili najsiromašnija zemlja EU ako bi postali članica, ali činimo još više na jačanju ekonomije“, kazao je Vučić.\nAko ne može EU, mi ćemo finansirati auto-put Niš — Tirana\nSrbija i Albanija: Prvi put posle 23 godine u Tirani o projektima\nKada je reč o regionu, Vučić je kazao da je bitno investirati u infrastrukturu, posebno saobraćajnu mrežu, dodajući da EU treba da kaže da li možemo računati na finansijsku pomoć.\n„Posebno je bitan auto-put Niš — Tirana, a ako EU ne može da to finansira, treba to da kaže, jer ćemo onda mi to učiniti iz našeg budžeta. Nisam došao da od vas tražim novac, jer mi sami zarađujemo i činimo najbolje da privučemo što više investitora“, naglasio je Vučić.\nOn je ponovio da Srbija svoju budućnost vidi u EU, dodajući da je evropska ideja i dalje glavna u našoj zemlji.\nS tim u vezi je rekao da ne govori drugačije u Beču, Moskvi, Briselu i Vašingtonu, i da je i predsedniku Rusije Vladimiru Putinu rekao da je strateški cilj Srbije da postane članica EU, te da se našao na meti ruskih medija kada se založio za diversifikaciju snabdevanja gasom.\n„Želimo da očuvamo tradicionalno dobre odnose sa Rusijom, a to nema veze sa našim evropskim putem, koji je naš starteški cilj. Hteli bismo da imamo veoma prijateljske odnose sa Moskvom i u budućnosti“, rekao je Vučić.\nPremijer se zahvalio Austriji na pomoći prošle godine tokom katastrofalnih poplava, ali i aktuelnoj, na podsticanju investitora da ulažu u Srbiju.\nPrema njegovim rečima, Srbija nema problema koje ne može da reši, a uz podršku Austrije može da doprinese očuvanju stabilnosti u regionu.\nucene, reforme, terorizam, Briselski sporazum, EU, Vlada Srbije, Aleksandar Vučić, Srbija, Austrija, Kosovo i Metohija


Dragocena razmena iskustava - KV NOVOSTI ONLINEKV NOVOSTI ONLINE\nObjavljeno: 16.11.2021.\t| autor: KV Novosti -on line\nPredstavnici javne uprave grada Kraljeva koji se bave razvojem i energetskom efiksanošću obišli su ,zajedno sa predstavnicima nekih organizacija civilnog društva iz Kraljeva koje se ,takođe, bave energetskom efikasnošću i klimatskim promenama, preduzeće Termoinvest iz Šumarica, a neposredni povod za ovu posetu je činjenica da je,nedavno, ovo preduzeće pustilo u probni rad solarnu elektranu snage 47,75 kw.\nKraljevo je ,tako, za kratko vreme, dobilo dve solarne elektrane :jednu sagrađenu u JEP Toplana Kraljevo,snage 50kw i sada ovu drugu,neznatno manje snage, u Šumaricama a već se zna da se još nekoliko preduzeća iz Kraljeva uveliko sprema da izgradi solarne elektrane.\nSnažan “vetar u leđa” za ove investicija dao je ,kako tehnološki razvoj u ovoj oblasti,čiji ishod su sve jeftiniji i sve efikasniji solarni paneli tako i mere države usvojene u aprilu i avgustu ove godine.\nNajpre su ,u aprilu, usvojeni Zakon o korišćenju obnovljivih izvora energije i Zakon o energetskoj efikasnosti i racionalnoj upotrebi energije, i izmene i dopune zakona Zakona o energetici, da bi normativni okvir bio dograđen u avgustu usvajanjem Uredbe o kriterijumima, uslovima i načinu obračuna potraživanja i obaveza između kupaca-proizvođača I snabdevača .\nNovi,izmenjeni normativni okvir u ovoj oblasti je omogućio veće i efikasnije subvencionisanje građana, pre svega individualnih domaćinstava, da se lakše odluče za unapređenje energetske efikasnosti svojih domaćinstava zamenom stolarije, zamenom kotlova,izolacijom fasada ali i za postavljanje solarnih panela.\nGrađani će,ubuduće, moći da računaju na subvencije za ove namene , u iznosu do 50 odsto vrednosti investicije a novac za te namene biće obezbeđivan I sa nacionalnog i sa lokalnog nivoa.\nKraljevo,kao lokalna samouprava godinama unazad subvencioniše unapređenje energetske efikasnosti javnih objekata i objekata kolektivnog stanovanja, a počelo se i sa subvencijama,za te namene, za individualna domaćinstva.\nKako saznajemo, u planu je da se u Kraljevu ,do kraja godine,izmeni lokalni normativni okvir,kako bi se omogućilo i subvencionisanje gradnje solarnih elektrana na objektima za individualno stanovanje. To je sasvim opravdano jer ,u Kraljevu,prema nekim podacima na osnovu srednjih dnevnih vrednosti sunčevog zračenja, moguće, godišnje , proizvoditi 1458,40 kw na površini od jednog kvadratnog metra.\nOno na čemu treba još više raditi ,u narednom periodu,u cilju većeg korišćenja dostupnih obnovljivih izvora energije na teritorij Kraljeva je,bez sumnje, unapređenje komunikacja između javnog, prvirednog, civinog I obrazovnog sektora.\nZato su ovakve posete i razmene mišljenja primer dobre prakse koju treba unapređivati i ustaliti.


RTS :: Eko perspektive: Beograd, zeleni grad\nRTS 2 Eko perspektive: Beograd, zeleni grad\nsubota, 05. okt 2019, 15:10\nEko perspektive: Beograd, zeleni grad\nPametni, kreativni uspešni ljudi poreklom iz Srbije rasuti su poput bisera po celom svetu. Njihovo znanje i iskustvo mogu da nam budu dragoceni na putu progresa u svim sferama života.\nO tome svedoči i primer Miroslava Stojanovića koji bezmalo tri decenije živi i radi u Beču kao jedan od vodećih gradskih urbanista. U emisiji Eko perspektive čućete kako je moguće da se Beograd brzo, efikasno i bez mnogo investiranja pretvori u zelenu prestonicu Srbije i Evrope.\nOduvek je čovek gajio ljubav prema pejzažu i lepim zelenim površinama. Zadivljujući predeli iz prošlosti još uvek nas inspirišu, ali mnogo je odgovornih zadataka pred ljudima koji se danas bave pejzažnom arhitekturom. Gost emisije Eko perspektive, Miroslva Stojanović je za životni poziv odabrao ovu profesiju koja u savremenom dobu nije samo otelotvorenje ljubavi prema prirodi i lepoti, već predstavlja multidisciplinarni spoj umetnosti i različitih naučnih disciplina. Svojim znanjem i iskustvom Miroslav želi da pomogne Beogradu na putu do sticanja pozicije a i titule Zelene prestonice. Za ovj status, Beogrda se kandidovao 2018. godine, ali mnogo toga mora da se uradi kako bi se pristupilo realizaciji ove izuzetno značajne ideje, rekli bi i potrebe.\nU novom izdanju serijala Eko perspektive Miroslav Stojanović diplomirani inženjer pejzažne arhitekture predstaviće svoju ideju i plan o Beogradu kao zelenoj prestonici. Govoriće o zanimnjivom i lako izvodljivom konceptu čije je osnovno polazište da se uspostavi održiv sistem zelenih površina koje bi se oslanjale na biljnu autohtonost i nacionalnu kreativnos. To znači da bi gradske celine predstavljale asocijaciju na najleše krajeve Srbije, planine, reke, kulturno - istoriske spomenike te bi tako Novi Beograd mogao da predstavi lepote Deliblatske peščare i Fruške gore, Vračar bi bio predstavnik planine Cer i oblasti koja okružuje Kolubaru, Rakovica bi mogla da dočara bogatsvo i raznolikost Šumadije a Voždovac bi postao mecena Divčibara i Zlatara....\nUrednik emisije: Nataša Nešković


Izvor: B92, 20.Jan.2021, 10:57\nPre tačno četiri godine održana je inauguracija tada novoizabranog predsednika Sjedinjenih Američkih Država - Donalda Trampa.\nSamo tri dana kasnije Tramp je doneo prvu veliku odluku na međunarodnom planu.\nTramp je odmah povukao SAD iz Transpacifičkog partnerstva, trgovinskog sporazuma sa 12 zemalja usmerenog na Aziju, koji je zaživeo tokom mandata njegovog prethodnika Baraka Obame.\nDa će Trampov mandat biti buran u pogledu diplomatije bilo je jasno >> Pročitaj celu vest na sajtu B92 << već 27. januara, samo četiri dana kasnije, kada je potpisao izvršnu naredbu kojom se građanima šest država sa većinskim muslimanskim stanovništvom zabranjuje ulazak u SAD na 90 dana. Tom spisku su kasnije dodate još dve države.\nNije se dugo čekalo da dođe do potpunog zaoštravanja situacije. U aprilu 2017. u odgovoru na navodnu upotrebu hemijskog oružja nad civilima Tramp je naredio napad krstarećim raketama na vazduhoplovnu bazu Šajrat, koja je bila pod kontrolom sirijskog režima.\nTrampu je manje trebalo da izvrši napad na drugu zemlju nego da ode u posetu. To je učinio prvi put u maju iste godine kada je krenuo put Saudijske Arabije, Izraela, Italiju, Vatikan i Belgiju.\nU Rijadu je čak pozvao muslimanski svet da se ujedini u borbi protiv terorizma, manje od pet meseci nakon što je građanima pojedinih muslimanskih država zabranio ulazak.\nDa i problem klime ne ostane netaknut, a i još jedan Obamin sporazum, Tramp se pobrinuo kada se vratio sa putovanja. Naime, najavio je da se SAD povlače iz Pariskog sporazuma. Tramp je kritikovao sporazum 195 zemalja, prema kojem bi Sjedinjene Države dobrovoljno ograničile emisiju ugljenika, zbog, kako je naveo, stezanja američkog suvereniteta, nanošenja štete američkim radnicima i ekonomskog oštećenja Sjedinjenih Država.\nDa mu Obamini potezi nisu dragi, ubrzo je pokazao još jednom. Proces približavanja sa Kubom administracije prethodnog predsednika je zaustavljen, a SAD bi, prema novim smernicama, obnovile ograničenja za putovanja i trgovinu sa Kubom bez prekidanja diplomatskih veza.\nŠtaviše, osoblje američke ambasade u Havani je prepolovljeno.\nAvgust je doneo novo zaoštravanje, ovoga puta sa Severnom Korejom odnosno sa njihovom najavom lansiranja balističkih raketa u vode oko Guama. Tramp je na te navode zapretio "vatrom i besom" Severnoj Koreji, što je iniciralo niz verbalnih uvreda sa obe strane.\nNedugo nakon ovih dešavanja, Tramp donosi još jednu važnu spoljnopolitičku odluku. Američki predsednik je odlučio da poveća broj američkih trupa stacioniranih u Avganistanu, kao i da oslabi njihova ograničenja prilikom mešanja u konflikte.\nMesec dana kasnije, dočekao je prvo obraćanje na sednici Ujedinjenih nacija. Tu priliku iskoristio je da ponovo zapreti Severnoj Koreji "potpunim uništenjem".\nKraj 2017. godine iskoristio je da prekine višedecenijsku politiku SAD kada je u pitanju sukob između Izraela i Palestine. Tramp se odlučio da prizna Jerusalim kao prestonicu Izraela, pravdajući to slikom stvarnosti u kojoj Jerusalim predstavlja sedište izraelske vlade.\nNova godina je ubrzo donela šansu za rešavanje novonastalog sukoba između SAD i Severne Koreje. Tramp je prihvatio poziv Kim Džong Una da poseti Severnu Koreju, što bi bio prvi put da su se aktuelni američki predsednik i njegov severnokorejski kolega sastanu.\nIz Trampove administracije je najavljeno da će to predstavljati priliku da se razgovara o denuklearizaciji Severne Koreje.\nNedugo nakon toga, eskalirao je ekonomski rat SAD sa drugom azijskom državom - Kinom. Do novembra, Sjedinjene Države su uvele carine na kinesku robu vrednu 250 milijardi dolara, dok je Kina uvela carine na američke proizvode vredne 110 milijardi dolara.\nNa samitu Grupe dvadeset u Buenos Ajresu početkom decembra, Tramp i kineski predsednik Si Đinping saglasili su se o "prekidu vatre".\nKako je bezmalo započeo svoj međunarodni mandat, tako ga je i nastavio u aprilu naredne godine kada je ponovo naredio bombardovanje tri mete u Siriji koje su bile pod navodnom kontrolom sirijskog predsednika Bašara el Asada. Razlog je ponovo bila navodna upotreba hemijskog oružja nad civilnim stanovništvom.\nU međuvremenu je pooštrio jednu od stavki koja mu je pomogla da dođe na vlast - antiimigracionu politiku. Tramp je usvojio politiku "nulte tolerancije", što je rezultiralo sa više od 2.600 dece koja su odvojena od svojih roditelja.\nTramp se naizgled više usmerio na povlačenje iz već postojećih, a ne stvaranje novih sporazuma, s obzirom na to da je u maju 2018. godine najavio povlačenje SAD iz Zajedničkog sveobuhvatnog akcionog plana koji se bavi iranskim nuklearnim programom.\nTom prilikom je najavio vraćanje nekih sankcija Iranu kojih su se SAD odrekle ulaskom u ovaj sporazum.\nJoš jedan udar muslimanskom svetu Tramp je naneo samo nedelju dana kasnije premeštanjem američke ambasade u Jerusalim. Mesec dana kasnije, SAD su najavile povlačenje iz Saveza za ljudska prava Ujedinjenih nacija zbog "hronične pristrasnosti" kada je Izrael u pitanju i kršenja ljudskih prava brojnih članica.\nOno što je najavljeno u martu delimično se dogodilo u junu. Kim Džong Un i Tramp sastali su se u Singapuru i najavili period saradnje, a kao jedna od garancija da će do toga doći najavljena je kompletna denuklearizacija Korejskog poluostrva.\nTramp je do kraja godine održao sastanak sa ruskim predsednikom Vladimirom Putinom. Navodno se razgovor, između ostalog, vodio oko sukoba u Siriji i Ukrajini, ali svi detalji ovog razgovora i dalje nisu poznati. Sam kraj godine Tramp je ponovo rezervisao za velike odluke i najavu povlačenja američkih trupa iz Sirije i Avganistana.\nTrampa je dočekao buran početak nove godine, sa neredima u Venecueli i priznavanjem Huana Gvaida kao predsednika Venecuele. Time su se SAD pridružile grupi od više od 50 država koje su smatrale da Nikolas Maduro nije legitiman predsednik. Tramp je odbio da isključi vojnu akciju i kasnije je uspostavio sankcije Venecueli.\nPred američkim predsednikom je bio period relativnog mira u spoljnopolitičkom pogledu, sve do maja, kada ponovo dolazi do zaoštravanja u ekonomskom ratu sa Kinom.\nNije se dugo zadržao u tom delu Azije, dok se nije ponovo vratio u onaj njemu draži - Bliski istok. Nakon iranskog obaranja američkog drona, Tramp odobrava vojnu akciju na iranske ciljeve, ali u poslednjem trenutku otkazuje operaciju.\nIncident se dogodio nakon meseci rastućih tenzija, uključujući povećane američke sankcije Iranu zbog kršenja uslova nuklearnog sporazuma iz 2015. godine i iranske pretnje zatvaranjem Ormuškog moreuza.\nGodinu dana od prvog susreta sa Kim Džon Unom, američki predsednik je odlučio da poseti Severnu Koreju. On je time postao prvi aktuelni američki predsednik koji je kročio u Severnu Koreju.\nTramp u septembru 2019. proglašava kraj avganistanskih mirovnih pregovora, otkazujući planirani sastanak zaraćenih strana, uključujući predstavnike talibana. Preliminarni sporazum navodno se vrteo oko obećanja talibana da će teroriste da drži van Avganistana u zamenu za prekid vatre i potpuno povlačenje zapadnih vojnih snaga.\nU oktobru, Pentagon ja saopštio da je dve hiljade američkih vojnika već povučeno, a preostalo je nekih dvanaest hiljada.\nTramp je u oktobru odlučio i da povuče sve preostale američke trupe iz severne Sirije pod kontrolom Kurda. Dva dana kasnije, turske trupe napadaju Siriju u borbi protiv kurdskih grupa, koje Ankara označava kao teroriste.\nIstog meseca američki predsednik je izjavio da je lider tzv. Islamske države Abu Bakir al-Bagdadi mrtav. Prema njegovim rečima, El Bagdadi je ubijen na kraju tunela, a "umro je kao kukavica, plačući i preklinjući za milost".\nKako je završio prethodnu, Tramp je tako započeo i 2020. godinu. Bela kuća je saopštila da je Tramp naredio vazdušni napad u kom je u ranim jutarnjim časovima u Bagdadu ubijen visokorangirani iranski general Kasem Sulejmani.\nPrvi mesec je očigledno bio rezervisan za rešavanje ključni problema s obzirom na to da su tada Donald Tramp i Benjamin Netanjahu najavili plan za okončanje višedecenijskih sukoba Izraela i Palestine.\nAnalitičari su istakli da sporazum, razvijen bez palestinskog doprinosa, favorizuje Izrael dodeljujući mu velike delove Zapadne obale i Jerusalima, te slabljenjem dugogodišnje američke podrške potpuno autonomnoj palestinskoj državi.\nPalestinski lideri odlučno su odbacili predlog, kojem se protivi većina arapskih država.\nVeć u februaru potpisan je novi sporazum. Američki i talibanski zvaničnici potpisali su sporazum o započinjanju smanjenja neprijateljstava. U zamenu za povlačenje američkih trupa u roku od četrnaest meseci, talibani su se saglasili da otvore razgovore sa avganistanskom vladom i spreče terorističke grupe da koriste Avganistan za napad na Sjedinjene Države ili njihove saveznike.\nSporazum takođe poziva na trajni prekid vatre.\nEpidemija je u međuvremenu zašla u sve pore naše svakodnevnice, a međunarodni odnosi nisu izostali. Tramp je, pod izgovorom da je zavarala svet u vezi sa infekcijom koronavirusa (a pod pritiskom Kine), najavio prekidanje svih veza između SAD i Svetske zdravstvene organizacije.\nIstog meseca ministar odbrane Mark Esper najavio je da Sjedinjene Države planiraju da povuku gotovo dvanaest hiljada vojnika stacioniranih u Nemačkoj (oko jedne trećine ukupnih tamošnjih američkih snaga). Esper je izjavio da će ti potezi ojačati NATO, pojačati napore na odvraćanju Rusije i povećati stratešku fleksibilnost.\nTramp je rekao da je to odgovor Nemačkoj, koja ne izvršava svoje finansijske obaveze prema NATO-u.\nAmerički predsednik je period pred izbore i okretanje ka unutrašnjim problemima posvetio potpisivanju dva sporazuma.\nZa nas bitniji, Vašingtonski, potpisan je četvrtog septembra prošle godine. Reč je zapravo o dva sporazuma koji predstavljaju Sporazume o ekonomskoj normalizaciji između Srbije i tzv. Kosova.\nIzmeđu ostalog, sporazumi podrazumevaju da će Srbija prekinuti kampanju povlačenja priznanja tzv. Republike Kosovo, da će tzv, Kosovu će biti zabranjena prijava za članstvo u međunarodnim organizacijama u istom periodu, da će zajedničkim naporima pronaći i identifikovati ostatke nestalih lica iz Kosovskog rata i da će vratiti nasilno isterane izbeglice u svoje pređašnje domove.\nTakođe, sporazumi podrazumevaju i ulazak tzv. Kosova u "mini-Šengen", kao i prebacivanje srpske ambasade u Jerusalim, odnosno otvaranje kosovske. Potezi koji su takođe naišli na osudu muslimanskog sveta, po već oprobanom Trampovom receptu.\nDrugi sporazum podrazumeva novu saradnju Netanjahua i Trampa. Naime, Netanjahu je u Beloj kući potpisao sporazum o normalizaciji odnosa Bahreina i Ujedinjenih Arapskih Emirata, u kom su SAD posredovale.\nNormalizacija je podrazumevala otvaranje ambasada i uspostavljanje avio-saobraćaja. Tramp je najavio ovaj događaj, koji je udvostručio broj arapskih zemalja koje zvanično priznaju Izrael, kao "zoru novog Bliskog istoka“.\nNakon ovih sporazuma usledio je Trampov poraz na predsedničkim izborima od demokratskog kandidata Džozefa Bajdena. Postizborne strasti se i dalje nisu smirile, a pitanje koje se nameće je - kakvu spoljnu politiku će Bajden voditi u naredne četiri godine, ako mu se prilika uopšte i ukaže?


Identitifikovan muškarac koji je izgorio u Milakovićima\nUtorak, 15.01.2019., 12:51\nOkružno javno tužilaštvo u Banjaluci utvrdilo je identitet muškarca koji je 10. januara izgorio u automobilu Opel na magistralnom putu Banjaluka – Prijedor i riječ je o Milanu Barudžiji (67) iz Banjaluke.\nPortparol banjalučkog tužilaštva Maja Đaković Vidović kaže da je identitet utvrđen pomoću DNK analize izvršene u Zavodu za sudsku medicinu Republike Srpske.\n– Utvrđeno je da se radi o Milanu Barudžiji, rođenom u Sanskom Mostu, koji je bio prijavljen u Laktašima, a živio je u Banjaluci – rekla je Đaković Vidović.\nOna kaže da tužilaštvu još nije dostavljen obdukcioni nalaz, te ostala vještačenja koja bi trebala da daju odgovor šta je bio uzrok požara u vozilu.\nZapalio se auto, vozač izgorio! (FOTO/VIDEO)\nBarudžija je izgorio u Opelu, zagrebačkih registarskih oznaka, koji je 10. januara sletio s puta u mjestu Milakovići kod Banjaluke, a potom se zapalio. Vizuelna identifikacija tijela nije bila moguća, jer je leš bio ugljenisan. Istražiocima su se u petak javili mogući srodnici od kojih je uzet uzorak DNK na osnovu kojeg je identitet i utvrđen.\nNeznanično saznajemo da je obdukcijom utvrđeno da je Barudžija imao bolesno srce, kao i ožiljke koji su posljedica infarkta. Vjeruje se da je neposredno prije slijetanja s puta imao infarkt, što je vjerovatno i dovelo do nezgode, ali zasada nije poznato kako je došlo do požara, te da li je on izbio prije ili poslije nezgode.\nbanjalukaOkružno tužilaštvo Banjalukasanski mostMilan BarudžijaMilakovići


Konkurs za su/finansiranje projekata iz oblasti unapređenja bezbednosti saobraćaja na putevima na teritoriji grada Pančeva u 2016. godini | Pančevo - 013 info\nPančevo, Uto, 06/09/2016 - 13:46\nPANČEVO, 6. septembar – Na osnovu Statuta grada Pančeva, Odluke o budžetu grada Pančeva za 2016. godinu, Zakona o udruženjima („Sl. Glasnik RS“, br. 51/09 i 99/11-dr. zak.) i Uredbe o sredstvima za podsticanje programa ili nedostajućeg dela sredstava za finansiranje programa od javnog interesa koja realizuju udruženja („Sl. glasnik RS“, br. 8/12, 94/13 i 93/15), gradonačelnik grada Pančeva raspisuje konkurs za su/finansiranje projekata iz oblasti unapređenja bezbednosti saobraćaja na putevima na teritoriji grada Pančeva u 2016. godini, koje sprovode udruženja/organizacije.\n– planiranje i sprovođenje promotivnih aktivnosti radi unapređivanja i učvršćivanja pozitivnih stavova i ponašanja značajnih za bezbedno učestvovanje u saobraćaju (kampanje, seminari, akcije,tribine, izdavaštvo, promocije i sl.);\n– unapređenje saobraćajnog vaspitanja i obrazovanja, odnosno edukacija učenika završnih razreda srednjih škola o bezbednom učestvovanju u saobraćaju – aktivnosti usmerene ka edukaciji mladih učesnika u saobraćaju;\n– sprovođenje konkretnih aktivnosti koje se odnose na povećanje bezbednosti ranjivih učesnika u saobraćaju (konkretno – biciklisti i motociklisti);\n– aktivnosti usmerene ka vozačima traktora, kombajna, motokultivatora i sl. u naseljenim mestima grada Pančeva, radi oktklanjanja potencijalnih rizika pri učestvovanju ovakvih vozila u saobraćaju na putevima. Projekat se odnosi na 3 (tri) grupe učesnika u saobraćaju:\n– sredstva koja se mogu dobiti za realizaciju projekta iznose maksimalno 150.000 dinara po grupi učesnika u saobraćaju, koje su predmet projekta.\nRok za konkurisanje na ovom Konkursu je 20. septembar 2016. godine za deo koji se odnosi na bicikliste i motocikliste, odnosno 23. septembar 2016. godine za deo koji se odnosi na vozače traktora, kombajna, motokultivatora i sl., odnosno 17. oktobar za deo koji se odnosi na mlade učesnike u saobraćaju.\nKonkurs je objavljen na zvaničnoj prezentaciji grada Pančeva www.pancevo.rs, na strani Konkursi i javni pozivi. Formular za konkurisanje možete preuzeti u Agenciji za saobraćaj Gradske uprave grada Pančeva, Trg kralja Petra I br. 2-4, kancelarija 307, ili sa internet prezentacije www.pancevo.rs. Dodatne informacije mogu se dobiti na telefon 308-713 ili putem e-maila [email protected] i [email protected].\n– nepotpunih i neblagovremenih prijava,\n– podnosiocima koji su ranije dobijali finansijsku podršku od grada Pančeva, a nisu podneli izveštaj o realizaciji projekta i utrošku sredstava ili nisu ispunili druge preuzete obaveze\nK O N K U R S za su/finansiranje projekata iz oblasti unapređenja bezbednosti saobraćaja na putevima na teritoriji grada Pančeva u 2016. godini, koje sprovode udruženja/organizacije


Počela izgradnja mosta na Svrljiškom Timoku - Svrljiške novine\nPočela izgradnja mosta na Svrljiškom Timoku\nKrajme protekle nedelje krenuli su radovi na izgradnji mosta na reci Svrljiški Timok, kod Elektrodistribucije, u blizini zelene pijace u Svrljigu.\nPočetak izgradnje mosta na Svrljiškom Timoku, foto: M. Miladinović, Svrljiške novine\nMiletić Milija, foto: M. Miladinović\nPočetak izgradnje obišao je narodni poslanik Milija Miletić koji je tom prilikom istakao da opština nastavlja sa realizacijom obećanih projekata.\nKako je ranije rečeno radovi će koštati oko 244.000 eura, a ta sredstva obezbeđena su preko Fonda Evropskog progresa.\nIzvođač radova je firma ‚‚Put inženjering“ iz Niša.\nIzgradnjom ovog mosta drastično će se rasteretiti saobraćaj u Ulici Radetovoj, a spojiće građane koji se nalaze u Prvomajskoj i Ulici Vasilija Anđelkovića Alabanca sa Omladinskom i ulicama u tom delu Svrljiga.\nPogledajte ostale fotografije:\ngradi se novi most, Izgradnja mosta, Most, most gradnja, most na reci Svrljiški Timok, novi most\nTeba uskoro da počne sa izgradnjom fabrika što je obećano u Prekonogu 2016.\nDo kada je rok za završetak izgradnje mosta?\nPrevPrethodnaPočinje 17. „Dečji festival“ u Svrljigu\nSledećaRevitalizacija seoskih puteva kroz svrljišku opštinuNext\nZavršni radovi na izgradnji mosta preko Pravačke reke (FOTO)\nRadovi na izgradnji mosta preko Dobre reke privode se kraju


Više od jednog veka, Dale Carnegie unapređuje individualne i poslovne performanse širom sveta putem Live and Live Online trening.\nFokusiramo se na davanje mogućnosti ljudima u javnom i privatnom sektoru da izoštre svoje veštine i poboljšaju svoje performanse kako bi stvorili pozitivne, stabilne i merljive rezultate.\nDale Carnegie ima 4 platforme koje imaju svoj osnovni trening kao i veliki broj modula koji se lako kombinuju, što daje mogućnost da prilagodimo svaki trening i ispunimo svaku potrebu klijenta.\n1. Komunikacija i međuljudski odnosi\n2. Prezentacione veštine\n3. Prodajne veštine\nDale Carnegie Serbia Adriatic Region osnovan je 2019. godine i posluje sa području Srbije, Hrvatske, Bosne i Hercegovine, Slovenije, Crne Gore i Severne Makedonije.\nKontaktirajte nas u bilo kom trenutku kako biste saznali više o razvijanju veština koje su nam svima potrebne za uspeh u profesionalnom i svakodnevnom životu.\nIako se naše tehnike treninga nastavljaju razvijati, naši osnovni principi ostaju verni jednoj viziji: Stvarna transformacija započinje iznutra.\nOd 1998. Dale Carnegie poseduje ISO standardni sertifikat o sistemu upravljanja kvalitetom\nZa održavanje live online treninga Dale Carnegie koristi CISCO Wbex platformu sa integrisanom audio konferencijom koja omogućava da svaki polaznik aktivno učestvuje u sesiji: razgovara sa trenerima i ostalim učesnicima, završava zadatke i prolazi kroz aktivnosti u manjim grupama ili parovima.\nNaši programi dostupni su na preko 30 jezika i pokazuju ljudima širom sveta kako da kroz komunikaciju ostvare kvalitetnije odnose sa svojomo okolinom. Danas, putem franšiza u preko 90 zemalja i svih 50 država SAD-a, pomažemo ljudima da steknu veći uticaj i ostvare puni potencijal u svom ličnom i profesionalnom životu.\nZa više informacija o Dale Carnegie idite na:


Štrajk radnika fabrike Zastava oružje nastavljen je u utorak 24. aprila jednosatnom obustavom rada na radnim mestima od 11 do 12 časova, saopštava sindikalna organizacija ove fabrike.\nRadnici će i narednih dana štrajkovati protiv načina koji predviđa privatizaciju kapitala fabrike, a po Zakonu koji će se na današnjoj sednici Parlamenta naći pred poslanicima Skupštine Republike Srbije.\nPredloženim Zakonom se predviđa da se država posredno, bez direktne nacionalizacije, proglasi vlasnikom društvenog kapitala koji u fabrici Zastava oružje iznosi 24,56% ukupnog kapitala.\nRadnici fabrike ne pristaju na model privatizacije koji se nije do sada vodio interesima ekonomskog i socijalnog razvoja, već motivima preraspodele društvenog bogatstva i osvete društvenoj svojini i na njoj utemeljenoj ideologiji.\nDanas će grupa radnika fabrike predsednici Skupštine Republike Srbije predati potpise radnika fabrike protiv privatizacije fabrike Zastava oružje AD, kao i pismo šefovima poslaničkih grupa o razlozima zašto ne treba prihvatiti predložena zakonska rešenja.\nU sredu 25. aprila radnici će svoj protest, zajedno sa građanima Kragujevca, iskazati na platou kod Krsta, sa početkom u 18 časova.\nORUŽARI SAJT, FB STRANA


Pristalice opozicije postavile su šatore ispred zgrade kosovskog parlamenta\nSkupština Kosova zasedala je danas bez poslanika opozicije. Isptovremeno ispred zgrada Skupštine i Vlade Kosova od juče predstavnici opozicije i njihove pristalice protestuju tražeći raspisivanje vanrednih parlamentarnih izbora.\nIako su najavili prisustvo na današnjoj sednici parlamenta poslanici opozicionih stranaka nisu ni pokušali da uđu u skupštinsku salu, jer su na prilazima bili raspoređeni policajci u civilu. Lideri opozicije dan su proveli sa svojim pristalicama koji su juče razapeli nekoliko šatora ispred Skupštine i Vlade Kosova i koji planiraju da tu ostanu do raspisivanja vanrednih izbora.\nPredsednik pokreta Samoopredeljenje Visar Imeri rekao je da je opozicija jednoglasno odlučila da se spremi za sledeću sednicu i da ne žele sukob sa policijom u skupštinskoj zgradi.\n“Posebno se pripremamo za sednicu gde ova stara Vlada hoće da izglasa predsednika i želim još jednom da ponovim i Zajednica srpskih opština i demarkacija granice sa Crnom Gorom su dogovori koji su mrtvi”, rekao je Imeri novinarima.\nPredsednik Demokratske partije Kosova Hašim Tači očekuje da će se ove nedelje održati sednica Skupštine Kosova na kojoj bi trebalo da on bude izabran za predsednika, a prištinski mediji javljaju da će ona biti odžana najverovatnije u petak.\nIz pokreta Samoopredeljenje najavljuju radikalizaciju protesta ukoliko Hašim Tači bude izabran za predsednika Kosova\n„Infrastruktura protesta će se značajno promeniti i oni će se pretvoriti u masovne proteste, zato što nećemo da dozvlimo da ovaj čovek koji je ministars spoljnih poslova Kosova koga su obeležile skandalozne greške od toga da Kosovo nije dobilo liberalizaciju viza, nije primljeno u Unesko bude predsednik“, kazao je poslanik Samoopredeljenja Aljbin Kurti.\nNekoliko stotina pristalica opozicije koje su juče od 14 časova počele protest u šatorima, provele su i noć na ulici.\n“Ova vlast je najgora vlast, otkad postojim ja i otkad postoji ovo Kosovo, sve su se najgore stvari dešavale, počevši od predsednika Vlade i ostalih u Vladi. Siromaštvo, korupcija, privreda je katastrofalno loša, nikava perspektiva ne postoji, ljudi odlaze i danas bi otišli kada bi bilo moguće da se ode odavde. Najgore zlo što se desilo unazad dve, tri godine”, rekao je jedan od građanina na protestu.\n“Mi protestujemo protiv zajednice, protiv premijera, protiv zamenika premijera, Republike Kosovo. Narod je izašao ovde da podrži Republiku Kosovo, narod je protiv zajednice, protiv demarkacije granica. Premijer i zamenik premijera potpisali su dva ugovara, koji nisu dobri za Kosovo, zato je narod i izašao da protestuje protiv ovih potpisa i narod će ostati ovde dok ne ponese ostavku Vlada Republike Kosovo”, kazao je pristalica opozicije.\nKosovska opozicija već šest meseci vrši blokadu rada parlamenta aktiviranjem suzavca u skupštinskoj sali, što se dogodilo i na poslednjoj sednici gde su pristuvovali poslanici opozicije kada je suzavac u toku dana bačen tri puta, nakon čega je 24 poslanika udaljeno sa sednice, a devetoro je uhapšeno.\nOpozicija traži vanredne parlamentarne izbore protiveći se sporazumima o Zajednici srpskih opština i demarkaciji granice sa Crnom Gorom i izboru Hašima Tačija za predsednika Kosova.


Pilot projekat za obnavljanje navodnjavanja započinje na jugu Ukrajine - magazin "Sistem krompira"\nPilot projekat za obnavljanje navodnjavanja započinje na jugu Ukrajine\nв vijesti, Navodnjavanje\nHersonska, Odeska i Nikolajevska regija radit će na provedbi pilot projekta za obnavljanje navodnjavanja na jugu Ukrajine. Ovo je službeno web mjesto Hersonske regionalne državne uprave.\n"Odgovarajući memorandum o saradnji potpisali su danas tokom radne posjete Nikolaevu predsjedavajući regionalne državne uprave Sergej Kozir sa predsjedavajućim Odeske regionalne državne uprave Sergejem Grineveckim i šefom Nikolajevske oblasti Vitalijem Kimom", poruka.\nPrimjećuje se da potpisani dokument posebno predviđa stvaranje moćnog kompleksa za upravljanje vodama i melioraciju na jugu Ukrajine; modernizacija postojećih i izgradnja novih sistema za navodnjavanje.\n„Nadam se efikasnoj saradnji i provedbi niza zajedničkih projekata koji će postati temelj za razvoj navodnjavanja na jugu Ukrajine“, komentirao je predsjedavajući Hersonske regionalne državne uprave Serhiy Kozyr.\nTakođer je napomenuo da je razvoj navodnjavanja vrlo važno pitanje za Ukrajinu, jer govorimo o sigurnosti hrane.\nKozir je naglasio da je razvoj sistema za navodnjavanje od vitalne važnosti za regiju Herson. Napokon, ovo će omogućiti pretvaranje zone rizičnog uzgoja u teritoriju za povećanje prinosa.\nNavodnjavanje u regiji Herson pokriva samo 320 hiljada hektara. To nije dovoljno, pa je stoga prioritetni zadatak vratiti mrežu navodnjavanja na projektni kapacitet od 427,1 hiljade hektara i proširiti se na 600 hiljada hektara do 2030. godine.\nSada se u regiji provodi regionalni pilot projekat Stvaranje investicionog parka „Obnova navodnjavanja u Hersonskoj regiji“, koji predviđa rekonstrukciju sistema za navodnjavanje na površini od 63,6 hiljada hektara na platformi Investicije Park od 7 teritorijalnih zajednica. Takođe, u okviru projekta "Magneti Ukrajine", Uredu predsjednika podneseno je 9 regionalnih projekata za razvoj i obnovu mreža za navodnjavanje.\nTagovi: sanacija sistema za navodnjavanjeUkrajina\nKontejnerski brod Ever Give uklonjen je iz plićaka, ali Sueski kanal je i dalje zatvoren za promet\nPostrojenje "August-Alabuga" - 5 godina


NSinfo: Radovi na Tvrđavi: Misija EXIT fondacije - da unapredi i sačuva Petrovaradinsku tvrđavu\nRadovi na Tvrđavi: Misija EXIT fondacije - da unapredi i sačuva Petrovaradinsku tvrđavu\nPetrovaradinska tvrđava kao kulturno-istorijski spomenik od\nnacionalne važnosti i jedna od najatraktivnijih turističkih destinacija u regionu počinje da dobija novi izgled.\nEXIT fondacija pokrenula je uređenje dela Petrovaradinske tvrđave na "Hornverku", a prva faza radova, koja obuhvata rekonstrukciju Opservatorije, tj. objekta Male stražare, već je počela u saradnji sa kompanijom NIS, uz podršku Grada Novog Sada i Zavoda za zaštitu spomenika kulture Novog Sada. Opservatorija se nalazi u neposrednoj blizini Komunikacione kapije, na samom prilazu Hornverku. Ovaj deo najvećeg utvrđenja u našoj zemlji predstavlja važan objekat od kulturnog značaja, čijom će se obnovom doprineti ponudi celokupnog kompleksa Petrovaradinske tvrđave, kao i turističkoj ponudi Novog Sada.\nMisija EXIT fondacije je da unapredi i sačuva Petrovaradinsku tvrđavu, kao najznačajniji istorijski, kulturni i turistički objekat Novog Sada. Predsednik UO EXIT fondacije, Ivan Petrović, smatra da je jedan od osnovnih zadataka Exitove društvene odgovornosti briga o Petrovaradinskoj tvrđavi: "EXIT godinama unazad radi na promociji Tvrđave u cilju njenog postavljanja kao istaknute kulturno-istorijske turističke destinacije u Evropi. Aktuelni radovi samo su jedan u nizu koraka koji će u narednom periodu biti preduzeti da simbol Novog Sada i EXIT festivala dobije novi sjaj."\nMala stražara je izgrađena u prvoj polovini XVIII veka i za vreme vojne uprave imala funkciju stražare i prijavnice, a sada je ovaj prostor dodeljen na korišćenje Astronomskom društvu Novog Sada, unutar koje je Opservatorija. U nedostatku finansijskih sredstava za održavanje, stanje Opservatorije je alarmantno i zahteva neophodnu obnovu.\nDirektor Zavoda za zaštitu spomenika kulture Novog Sada, Mr Siniša Jokić, napomenuo je da se sveobuhvatni konzervatorsko-restauratorski radovi na obnovi Male stražare na Hornverku Petrovaradinske tvrđave rade prema projektu koji je izradio Zavod za zaštitu spomenika kulture Grada Novog Sada: "Projekat je prvenstveno predvideo sanaciju krova i fasada, ali i uređenje enterijera, kao i neposredne okoline popravkom trotoara i odvoda atmosferske vode. Stražara je jedna od tri ukupno sačuvane u okviru granica ovog kulturnog dobra, te je njena obnova utoliko značajnija za Petrovaradinsku tvrđavu."\n... exit, festival, Istorija Novog Sada, Novi Sad, petrovaradinska tvrđava, radovi


Junak trijumfa “kraljvskog kluba” bio je Geret Bejl koji je het-trikom odveo svoj tim do finala. Madriđani će za tri dana u finalu igrati protiv Al-Aina iz Ujedinjenjenih Arapskih Emirata koji su juče pobedili River Platu sa 3:2 posle boljeg izvođenja jedanaesteraca.\nReal je do prednosti stigao u 44. minutu golom Bejla na asistenciju Marsela s levog boka, da bi isti igrač prednost duplirao u 53. minutu. Bejl je het-trik kompletirao u 55. minutu, a asistenciju je ponovo upisao Marselo. Konačan rezultat polufinala postavio je Šoma Doi u 78. minutu, a gol je priznat tek posle konsultacija sa VAR-om, kada je konstatovano da nije bilo ofsajda.\nKašima će 22. decembra od 17.30 sati igrati za treće mesto protiv River Plate, a Real će se potom od 20.30 sastati sa Al-Ainom.


Prema podacima Narodne banke Srbije, najviše su falsifikovane novčanice od 1.000, 500 i 2.000 dinara.\nU poređenju otkrivenih falsifikovanih novčanica sa gotovim novcem u opticaju, koji je 30. septembra iznosio 355,5 miliona komada, podaci NBS pokazuju da je na milion komada orginalnih novčanica otkriveno 8,8 komada falsifkovanih.\nU istom periodu otkrivena su 432 komada falsifikovanih novčanica efektivnog stranog novca, što je za 41,6 odsto manje nego u istom periodu 2017. godine, kada je otkriveno 740 komada tih novčanica.\nOd stranog novca, najviše je falsifikovanih novčanica evra, tačnije 370 komada, što je, kažu iz NBS, 36,6 odsto manje nego u istom periodu prošle godine, kada su evidentirana 584 novčanica.\nNajčešće su falsifikovani apoeni od 100 i 50 evra.\nU prvih devet meseci ove godine otkriveno je 48 falsifikovanih novčanica američkog dolara, po četiri komada nemačke marke i britanske funte, tri komada australijskog dolara i jedan komad konvertibilne marke.\nIPA paket za Srbiju VREDAN 97 MILIONA EVRA: Novac za gasni konektor sa Bugarskom, kao i brojne projekte iz oblasti životne sredine\nLabiana Grupa, jedan od vodećih globanih proizvođača hrane za životinje, zatvorila je akviziciju i preuzela svih 100 odsto akcija Veterinarskog zavoda, navodi se na portalu Seelegal.


Endava održava prvu evropsku Tech Flow konferenciju | PC Press\n10. april 2021. 9. april 2021. PC Press\nEndava pokreće novi format događaja u okviru svog Tech Flow Europe koncepta, kome će prisustvovati više od 2.000 softverskih inženjera. Tokom dvodnevne online konferencije, koja će biti održana 15. i 16. aprila, neki od nejrenomiranijih IT stručnjaka podeliće svoje stavove i očekivanja o tome kako će izgledati budućnost u sferi softverskog inženjerstva. Učešće na konferenciji je besplatno, uz prethodnu registraciju na platformi na kojoj će događaj biti emitovan.\nOd 2016, kada je prvi put održan, Tech Flow je pokrenuo mnoge značajne teme. Konerencija je do sada organizovana na nekoliko lokacija u okviru Endavine mreže, okupivši više od 5.000 profesionalca iz industrije.\n“Veliko nam je zadovoljstvo što našu tradicionalnu konferenciju pokrećemo na online platformi koja će biti dostupna širom svih naših lokacija u Evropi. Nastavljamo da promovišemo najnovije tehnološke trendove uz nastojanje da podstaknemo i podržimo razvoj profesionalnih kompetencija softverskih inženjera širom starog kontinenta”, izjavio je Oven Vuds, CTO kompanije Endava.\nOve godine centralna tema konferencije “Softversko inženjerstvo za digitalno doba”, pruža mnoštvo diskusija i detaljan uvid u različite teme kao što su softverska arhitektura, automatizacija svih procesa, Cloud, decentralizovana infrastruktura, JAVA, veštačka inteligencija i mašinskog učenje, pa do interakcije između ljudi i tehnologija u cilju ubrzanja digitalne ere.\nSrpski predstavnik, Ivan Avdić, Test Consultant u kompaniji Endava, tokom svoje prezentacije govoriće o realnim primerima sajber napada na kriptovalute i daće nekoliko saveta i trikova kako poboljšati sigurnost na ovom polju.\nUčešće na konferenciji je besplatno, uz prethodnu registraciju na sledećem linku.\nTagovi: događaj, Endava, endava tech flow\n← Play UK: Priča o uspehu\nUbuntu 21.04 „Hirsute Hippo“ je ušao u javnu beta verziju →


Ovo je najljepša prirodna destinacija u Srbiji za 2019. - Novagaszeta.rs\nPreko 11.000 čitalaca portala 92 putovanja učestvovalo je u našoj novogodišnjoj anketi i izabralo najlepšu destinaciju u Srbiji za 2019. godinu.\nU vrlo jakoj konkurenciji ubedljivo je pobedila planina Tara sa 1.300 vaših glasova. Na drugom mestu, sa 1.100 glasova našli su se meandri Uvca, a onda je još jedna destinacija na Tari zauzela treće mesto, odnosno Zaovinsko jezero sa 506 vaših glasova.\nMožda najveći novitet na listi jeste malo poznato Krupajsko vrelo, koje se našlo na četvrtom mestu prirodnih lepota Srbije Ono se neretko smatra i najvećom egzotikom u srcu Srbije, udaljenom samo 120 kilometara od Beograda.\nNetaknuta lepota, zimovališta i arheološka nalazišta su glavni Tarini atributi. Nedaleko od Zlatibora i Mokre gore krije se jedinstvena prirodna lepota idealna za relaksaciju i rekreaciju. Kanjon Drine na severu planinskog lanca samo doprinosi Tarinoj neverovatnoj lepoti, a jezera Perućac i Zaovine kao šlag na torti čine Taru nebrušenim dijamantom srpskih planina.\nNajveća atrakcija na Tari je Tepih livada, deo prirodnog rezervata „Crveni potok“, koja predstavlja jedinstveni fenomen, pa kada poskočite osetićete da vam se tlo pod nogama drma, a imaćete i osećaj da sve vreme hodate po tepihu. To je ponajviše zato što se tamo skuplja voda pod nepropusnim zemljištem, a nedostatak kiseonika, kisele baze, višak vode i niske temperature sprečavaju raspadanje biljaka.\nIako postoje dva autobusa koja od Beograda svakodnevno saobraćaju do Tare, više ima onih koji voze do Bajine Bašte, odakle možete kupiti kartu za neki od lokalnih autobusa koji će vas „popeti“ na Taru.\nSrbija je top destinacija za 2019. godinu\nBanjaluku na listi najpoželjnijih turističkih destinacija za 2019.\nTagged Srbija, Tara, turizam


Vladin odgovor na krizu nije adekvatan\nSrbija je spremila strategiju kao odgovor na sve prisutniju ekonomsku krizu, a krediti koje očekuje od međunarodnih institucija pomoći će toj strategiji, rekao je srbijanski premijer Mirko Cvetković. Iako deo javnosti tvrdi da će usled sve većih kredita Srbija ući u neku vrstu "dužničkog ropstva", ekonomisti tvrde da su šanse za to minimalne.\n"Srbija ima odgovor na sve prisutniju ekonomsku krizu", izjavio je za RSE premijer Mirko Cvetković.\nOn je istakao da odgovor na krizu ima dva dela: taktički i strateški deo:\n"Taktički deo, to su određene mere koje smo već preduzeli, kao i one koje ćemo tek preduzeti, a strateški deo će zavisiti od procene da li će kriza trajati do kraja ove godine ili će trajati nekoliko godina. Ukoliko će trajati nekoliko godina, moramo se strateški pripremiti za način života pod ekonomskom krizom u trajanju od 5-6 godina, a to znači da na strateškoj osnovi moramo jasnije i čvršće da izbalansiramo odnose između tekuće investicione potrošnje, u većoj meri investicione iz razloga što se za vreme krize ne očekuje priliv stranih sredstava, odnosno novca na kojem bismo mogli da baziramo razvoj – zavisićemo pre svega od nas samih."\nEkonomski analitičar Miša Brkić kaže za RSE da odgovor Vlade na ekonomsku krizu još uvek nije dovoljno jasan:\nTo što Vlada pokušava da sprovede kao paket odgovora na ekonomsku krizu, mislim da su to dnevne, operativne i taktičke mere i da onih suštinskih i strateških mera još uvek nema.\n"Pre svega, to što Vlada pokušava da sprovede kao paket odgovora na ekonomsku krizu, mislim da su to dnevne, operativne i taktičke mere i da onih suštinskih i strateških mera još uvek nema, a one su za Srbiju mnogo važnije od ovih dnevnih i operativnih koje podrazumevaju smanjivanje, na primer, javne potrošnje onako kako je to u pregovorima tražio Međunarodni monetarni fond."\nDa bi preživela krizu, Srbija mora da uzme nekoliko kredita. Očekuje se da od Međunarodnog monetarnog fonda (MMF) dobije kredit od 3 milijarde američkih dolara, zatim, 400 miliona kao makrofinansijsku pomoć od Evropske komisije i oko 300 miliona dolara od Svetske banke.\nPregovori sa Međunarodnim monetarnim fondom o novom stendbaj aranžmanu počeli su u ponedeljak i biće završeni krajem sledeće nedelje. Kako izveštavaju beogradski mediji, razgovori sa Fondom ne idu lako jer postoje ozbiljne razlike u vezi sa zahtevima ove međunarodne institucije i željom srbijanske strane da te zahteve ispuni. MMF je isključiv i traži smanjenje javne potrošnje, a Vlada najavljuje da će to uraditi, ali još uvek nije sigurna kako.\nPrvo što bi trebalo da se uradi, a ne radi se, jeste restruktuiranje državnih institucija, zato što mislim da se stvaraju ogromne količine birokrata koje rade nešto, a da niko ni ne zna šta oni zapravo rade.\nProfesor na Ekonomskom fakultetu Branko Urošević kaže za RSE da postoji nekoliko stvari koje Vlada Srbije mora učiniti, a koje spadaju i u set zahteva MMF-a:\n"Istakao bih da prvo što bi trebalo da se uradi, a ne radi se, jeste restruktuiranje državnih institucija, zato što mislim da se stvaraju ogromne količine birokrata koje rade nešto, a da niko ni ne zna šta oni zapravo rade. Puno je institucija koje dupliraju jedna drugu i koje su, na neki način, stvorene radi zapošljavanja ljudi po partijskoj liniji – to je nešto što je kritično."\nOno što je sada već sasvim sigurno jeste da će trenutni pregovori sa MMF doneti izmene u dosadašnjem budžetu Srbije, rekao je premijer Mirko Cvetković na Okruglom stolu o uticaju svetske ekonomske krize na Srbiju, u organizaciji londonskog "Ekonomista". Premijer Cvetković je istakao da se razgovori vode u dobrom duhu:\n"Nastojimo da se u okviru stavki koje su predviđene držimo principa solidarnosti i obezbedimo da se plate i penzije ne smanjuju, i da dođe do određenih prebacivanja većih troškova na one bogatije, a da oni siromašniji budu zadržani."\nZajmovi od MMF-a i drugih međunarodnih institucija izazivaju različite reakcije u srbijanskoj javnosti i dok jedni tvrde da će toliko puno kredita Srbiju uvući u "dužničko ropstvo", Branko Urošević tvrdi suprotno:\n"Ne mislim da ćemo ući u "dužničko ropstvo" ako uzmemo tri milijarde evra kredita zato što Srbija još uvek spada u relativno nisko zadužene zemlje. Ali, da li ćemo ući ili nećemo u "dužničko ropstvo" u velikoj meri zavisi od toga šta će se događati sa našom privredom. Ako naša privredna aktivnost bude znatno opala, onda nećemo biti u stanju, ni država ni privatne kompanije koje su uzimale kredite, da isplatimo ono što dugujemo."\nZa Mišu Brkića, uzimanje kredita od međunarodnih institucija samo je trenutno gašenje požara, pravi odgovori na krizu, kako kaže, dolaze nakon toga:\n"Posle toga država mora da napravi potpuno novu strategiju podrške i privatnom biznisu i razvoju i izvozu. Ali, trebalo bi već sada da vidimo kako ova vlast to zamišlja da izvede."


TotalCar.rs » BMW odlučuje koja će biti finalna forma trećeg “i” modela\nBMW, Eko, elektro, hibrid, novo, TOP\nBMW je najavio da je donošenje odluke o tome koji će biti finalni oblik trećeg po redu “i” modela u finalnoj fazi.\nPoslednje što je ova bavarska kompanija objavila o svojoj “i” liniji jeste najava pojavljivanja i5 na tržištu pre 2020. godine, ali sada se ispostavlja da će to ipak biti nešto ranije. Član borda direktora za prodaju i marketing Ian Robertson je za Autocar izjavio da su modeli sa “i” oznakom spremni i da je ostalo samo da se odluči koji tip vozila će biti treći “i” automobil. Jedna od mogućnosti je da to bude “rastegnuti” i3 i tako bi nastao mini-MPV model, dok je druga opcija forma sedana čiji rival bi bio Tesla Model III.\nIan Robertson je najavio da će podatak o obliku trećeg modela biti poznat iduće godine, kada ova kompanija bude proslavljala svoju stogodišnjicu. BMW bi za tu priliku mogao prikazati konceptnu verziju koja će poslužiti kao prikaz proizvodne. Još uvek nije poznati da li će i5 (nepotvrđenog imena) biti plug-in hibrid ili u potpunosti električan model.\nOsim plug-in hibrida i električnih vozila, BMW radi i na razvoju vozila na vodonik koje će u prodaju ući nakon 2020. godine, sa adaptiranim hardverom Toyote Mirai. Ovaj model imaće formu sedana i moći će sa samo jednim punjenjem da prevali i do 700 km.


Kako prenosi "Liverpul Eho", dok generalni menadžer Herte Mihael Prec pokušava da ubedi Klopa, trenera novih šampiona Premijer lige, da ne vraća srpskog reprezentativca na Enfild, jer bi berlinski klub i da Marko Grujić i posle ovog leta ostane u tamošnjoj ekipi, stvari ne idu baš kao što su Nemci planirali.\nNaime, njihov sunarodnik sa kormila Crvenih doneo je odluku da više ne bude pozajmica kada su u pitanju Marko Grujić (24) i godinu dana mlađi Hari Vilson, te da ako ih neko želi - mora da plati po 20 miliona funti, što je oko 22,2 miliona evra.\nBundesligaš je, navodi ovaj list, izuzetno zainteresovan da zadrži 24-godišnjeg reprezentativca naše zemlje, koji je postigao pet golova i zabeležio 22 nastupa u minuloj sezoni, u kojoj su ga neke povrede omele da bude još impresivniji, a u ovoj, isprekidanoj zbog pandemije korona virusa, četiri puta je bio strelac na 28 bundesligaških mečeva.\nGrujic's Brilliant Performance On Matchday #23 • 2018/19\nHerta, javio je ranije "Liverpul eho", ne može da sebi priušti 20 miliona funti, da bi otkupila Grujića od kluba sa Enfilda, pa se Prec nadao da će uspeti da ubedi Klopa da se pozajmica produži i time srpski vezista stasa u još boljeg fudbalera.\nMeđutim, Jirgen Klop više ne želi da na to pristane, svestan da mu je potreban veći budžet za nova pojačanja, a da Liverpul, kako piše pomenuti list, trenutno ne bi bio idealna sredina za Grujića zbog velike konkurencije.\nPored srpskog reprezentativca i Vilsona, pomenuti medij javlja da se Klop sprema da proda i Džerdana Šaćirija,\nRazlog je skupljanje novca (potrebno je oko 35 miliona funti) za krilo Bornmuta, Dejvida Bruksa.


Pandurević: “Za tri godine granice NATO saveza su na Drini” – Kakanj-X\nNa 21 stu, 2019 150\nNe stišavaju se reakcije iz Republike Srpske nakon što je Predsjedništvo usvojilo Program reformi BiH koji će biti poslan u sjedište NATO-a u Brisel.\nNajviše reakcija stiže iz opozicionih partija u ovom bh. entitetu, a ponovo se oglasila Aleksandra Pandurević koja smatra da će granica NATO-a biti na Drini za tri godine.\n‘‘Ako danas ne reagujemo i ne zaustavimo ovu izdaju, za tri godine ćemo na Drini imati NATO granicu. Aktivacija MAP-a će vrlo brzo uslijediti, a kako se Dodik pokazao vrlo koperativnim i nagodnim, naravno da će NATO požuriti da zaokruži svoj prostor i vrlo brzo nam uputiti i poziv za članstvo kako bi ga Dodik prihvatio do kraja mandata‘‘,ističe Aleksandra Pandurević.\n” Zar nije sramota da strani ambasadori znaju šta je potpisano, ali institucije i narod ne smiju da znaju? Da li su tri ministarske pozicije i skidanje sa američke crne liste jedini razlozi za Dodikov salto mortale ili ih ima još, brzo ćemo vidjeti. Kapitulirao je, izdao interese Republike Srpske i birače koji su mu povjerenje dali na platformi vojne neutralnosti i anatemisanju NATO saveza kao nekog ko je srpski narod bombardovao osiromašenim uranijumom, pa sada neka bude hrabar i pokaže šta je potpisao”, naglašava Pandurevićeva.\nZašto sada, pita ona, Dodik ne raspiše referendum o ovom dokumentu jer on jeste vitalni nacionalni interes srpskog naroda!?\n”Hajde da vidimo šta će sada reći narod, da li da se šalje ili ne šalje u Brisel taj NATO dokument čuvan iza sedam brava? Ako je tamo sve dobro, u interesu Republike Srpske i neće biti aktivacije MAP, onda Dodik nema nijedan razlog da krije dokument. Ako je u paketu nadigrao je NATO i sve bošnjačke partije, prvi ćemo mu čestitati”, ističe Aleksandra Pandurević.\n”U tom dokumentu je, prema onom što mi znamo, navedeno da ‘niži nivoi vlasti neće odlučivati o pitanjima NATO integracija, nego će to raditi institucije BiH’. Šta to znači? To znači da bi referendum trebalo da raspiše Parlament BiH ili neka druga institucija na nivou BiH, i da je samo on validan. BiH nema Zakon o referendumu, a da ga i donese, zna se šta bi bio zbir na teritoriji cijele BiH. Isti kao i onaj na referendumu 1.marta 1992.”, kaže za Insajder Pandurevićka.\nDodik je, zaključuje, ”zatvorio dvadesetogodišnji ciklus i vratio se na pozicije svoje politike iz 1998.godine kada su mu NATO tenkovi bili saveznici”.\n”S njima je počeo, s njima će i završiti!”, kategorična je.


Vlada Crne Gore usvojila sankcije Rusiji - 08.04.2022, Sputnik Srbija\nVlada Crne Gore usvojila sankcije Rusiji\nVlada Crne Gore u tehničkom mandatu usvojila je na današnjoj sednici paket restriktivnih mera Rusiji, saopštio je potpredsednik i mandatar Dritan Abazović. 08.04.2022, Sputnik Srbija\nAbazović je na svom tviter profilu napisao da je na sednici "Vlade Crne Gore upravo usvojila paket restriktivnih mera Rusiji".Crnogorska vlada je paket sankcija prema Rusiji usvojila u odsustvu premijera tehničke vlade Zdravka Krivokapića, koji se nalazi u Atini gde prisustvuje ekonomskom forumu u Delfima.Inače, Vlada Crne Gore je do sada više puta pokušavala da uvede sankcije Rusiji, pa je čak na jednom od zasedanja zamalo došlo do fizičkog obračuna Krivokapića i ministra spoljnih poslova Đorđa Radulovića.Današnjom sednicom je predsedavao Abazović, koji je zahvalio na saradnji svim ministrima, vladi, Generalnom sekretaru NATO Jensu Stoltenbergu, NATO-u i Delegaciji Evropske unije u Crnoj Gori.\n12:12 08.04.2022 (Osveženo: 12:15 08.04.2022)\nVlada Crne Gore u tehničkom mandatu usvojila je na današnjoj sednici paket restriktivnih mera Rusiji, saopštio je potpredsednik i mandatar Dritan Abazović.\nAbazović je na svom tviter profilu napisao da je na sednici "Vlade Crne Gore upravo usvojila paket restriktivnih mera Rusiji".\nCrnogorska vlada je paket sankcija prema Rusiji usvojila u odsustvu premijera tehničke vlade Zdravka Krivokapića, koji se nalazi u Atini gde prisustvuje ekonomskom forumu u Delfima.\nInače, Vlada Crne Gore je do sada više puta pokušavala da uvede sankcije Rusiji, pa je čak na jednom od zasedanja zamalo došlo do fizičkog obračuna Krivokapića i ministra spoljnih poslova Đorđa Radulovića.\nDanašnjom sednicom je predsedavao Abazović, koji je zahvalio na saradnji svim ministrima, vladi, Generalnom sekretaru NATO Jensu Stoltenbergu, NATO-u i Delegaciji Evropske unije u Crnoj Gori.


Komarci na udaru u Pančevu, u planu rešavanje napuštenih životinja\n- Ono što je novo je da će se ići u sveobuhvatnije suzbijanje komaraca. Deliće se tablete za septičke jame i prvi put nakon više godina ulazimo u proces sistematske deratizacije što u gradu što u selima - najavila je Zdenka Miljković sekretar zadužena za životnu sredinu u Pančevu, nakon sastanka Gradskog veća.\nKako je najavila, deratizacija će biti sprovedena u dva ciklusa, proleće i jesen, uz veće angažovanje Mesne Zajednice kako bi ušli u svaku kuću, prenosi RTV Pančevo.\n- Očekujem da će odziv biti dobar - kazala je Zdenka Miljković. Za ove namene u narednih tri godine planirano je da se utroši do 100 miliona dinara.\nGradsko veće u Pančevu formiralo je i Stručni tim za rešavanje problema napuštenih životinja na teritoriji grada. U timu su Vesna Arsenović, zamenica predsednika Skupštine grada, dr Gordana Blitva Robertson, veterinarka, Anica Kosara šef službe Zoohigijene, Ivan Kurajov, predsednik društva prijatelja životinja, kao i Boban Đurđev, glavni komunalni inspektor.\nU Pančevu tamane komarce zaprašivanjem, ali i zadimljavanjem\nNAJUGROŽENIJE MESTO U SRBIJI Ovaj grad je na najvećem udaru virusa Zapadnog Nila!\nJedan od zadataka ovog tima biće i da sačini predlog izmene odluke o držanju domaćih životinja na teritoriji grada. Ovaj tim biće sastavljen pd predstavnika lokalne samouprave, veterinara, komunalnih inspektora, kao i predstavnika društava koja brinu o pravima životinja. Članovi gradskog veća usvojili su i Zaključak, koji omogućava raspisivanje javne nabavke i zaključenje ugovora, za suzbijanje komaraca i ostalih štetočina za naredne tri godine.\nUgovor o suzbijanju komaraca, krpelja i drugih štetnih insekata, kao i ugovor za nadzor istekao je i potrebno je da se zaključi novi višegodišnji ugovor za ove posleve, kazala je Zdenka Miljković, sekretarka Sekretarijata za zaštitu životne sredine na sednici Gradskog veća.


Nacionalni park „Kozara“: Počela izgradnja novog info centra - GradPrijedor.com - Portal grada Prijedora\nNacionalni park „Kozara“: Počela izgradnja novog info centra\nU Nacionalnom parku „Kozara“ počeli su radovi na izgradnji novog info centra u kojem će se posjetioci na kvalitetan i inovativan način moći informisati o sadržajima i vrijednostima ovog zaštićenog područja.\n„Novi info centar biće u skladu sa ambijentom i predstavljaće spoj tradicionalne arhitekture Kozare odnosno kombinaciju kamena i drveta sa modernim i atraktivnim elementima“, saopšteno je iz Nacionalnog parka „Kozara“.\nPrizemlje će imati ambijentalne cjeline koje omogućavaju posjetiocima da se upoznaju sa prirodnim vrijednostima Parka, u potkrovlju objekta biće edukativni centar sa salom za prezentacije, a svojevrsnu atrakciju predstavljaće stakleni zid koji će posjetiocima omogućiti uživanje u pogledu na šumovite pejzaže Kozare.\nIzgradnja novog info centra realizuje se u okviru projekta „Šumska i planinska zaštićena područja“ kojeg Svjetska banka finansira sa po 400.000 KM u oba nacionalna parka u Republici Srpskoj – „Kozari“ i „Sutjesci“.\nCilj projekta je da se institucionalno i tehnički osposobe i osavremene nacionalni parkovi i da im se razvojem turizma omogući održivi razvoj i povećaju vlastiti prihodi.


Održana manifestacija “Odbrana BiH – Igman 2020” – JU Centar kulture i mladih Općine Centar\nOdržana manifestacija “Odbrana BiH – Igman 2020”\n7. Augusta 2020. 2020-08-15 18:58\n7. Augusta 2020.\nU četvrtak, 6. augusta, u organizaciji Memorijalnog centra Kovači održana je centralna manifestacija ”Odbrana BiH – Igman 2020”, koja se zbog epidemiološke situacije ove godine obilježavala pod motom ”Ostani kući i posvjedoči”.\nManifestacija „Odbrana Bosne i Hercegovine – Igman 2020“ imala je za cilj da mladim generacijama pošalje poruku da u budućnosti rade na tome da se više nikada i nikome agresija i zlo ne ponove, da se nikada ne zaborave najhrabriji sinovi naše domovine i svi njeni branioci, te časna i herojska odbrana jedine nam domovine Bosne i Hercegovine.\nU okviru cjelokupnog programa u multimedijalnoj sali Kovači, JU Centar kulture i mladih Općine Centar Sarajevo gostima, učesnicima i građanima predstavila je novi teatarski projekat, multimedijalni performans ‘’Hadžera’’.\nMnogobrojnu ekipu performansa predvođenu bosanskohercegovačkim glumicama Vanesom Glođo i Merimom Lepić Redžepović, polaznicima Multimedijalnog projekta i škole baleta JU CKM i muzičku pratnju Zanina Berbića i Alme Subašić, posjetioci su ispratili dugotrajnim aplauzom. Prisutnima su se obratili Šefik Džaferović, predsjedavajući Predsjedništva BiH, i Hajrudin Grabovica, ministar za boračka pitanja Kantona Sarajevo.


Jučer je u Banja Luci, prostorije ACED-a, organiziran Okrugli sto kao završna aktivnost GARD projekta.\nTokom dvogodišnjeg rada radili smo na jačanju kapaciteta udruženja žena sa sela i mreža koje formiraju, inicirali formiranje GARD mreže u Bosni i Hercegovini i mreže sa partnerskim mrežama iz Hrvatske i Albanije. Također, istraživali smo i prikupili informacije o kapacitetima udruženja žena sa sela kao nezaobilaznog aktera u ruralnom razvoju, posebno u informisanju žena na selu. Na osnovu iskustava u radu i prikupljenih podataka donosimo i niz preporuka koje za cilj imaju povećano učešće žena u ruralnom razvoju kroz aktivnosti organizacija civilnog društva.\nOkrugli sto je organiziran s ciljem da u diskusiji među najangažovanijim akterima u BiH na uključivanju žena u ruralni razvoj analiziramo položaj i ulogu organizacija civilnog društva u razvojnim aktivnostima, te razmotrimo status i održivost mreže udruženja, kao sve prisutnijeg vida organizovanja žena na selu.\nOvim putem Udruženje „Damar omladine“ poziva sva udruženja koja se na bilo koji način bave ženskim problemima da učestvuju u mreži „GARD“ koja je formirana na nivou BiH.\nViše informacija, kao i pristupnice, možete dobiti putem mail-a damaromladine@gmail.com.\nPostanite dio tima koji doprinosi razvoju bosanskohercegovačkog društva.


ČUBRILOVIĆ: Iz Narodne skupštine protjerati sukobe i uvrede - Opcija\nČUBRILOVIĆ: Iz Narodne skupštine protjerati sukobe i uvrede\n“Rasprave često idu u pogrešnom smjeru, nisu efikasne jer se svode na komentare upućene nekom drugom, a ne nude se rješenja. Rad parlamenta mora da se više osloni na stručnost, a pogotovo ljudi koji rade u službi Narodne skupštine”, rekao je Čubrilović.\n“Opozicija bira svoje metode, a vlast svoje. Posljednji izborni ciklus pokazao je još jednom da građani daju podršku vladajućim strankama”, rekao je Čubrilović za današnje “Večernje novosti”.\n“Nikako ne možemo reći da su uvrede zaštitni znak Narodne skupštine”, naglasio je Čubrilović.\n“Ali nije tačno da je izgubila na svom uticaju ili zakonodavnoj moći. Funkcionišemo i radimo po svim tačkama koje dolaze na dnevni red”, naveo je on.\n“Mi smo jedini parlament u BiH koji funkcioniše i usvaja zakone, što dovoljno govori o tome na kom nivou su institucije Srpske, a na kojem drugi”, rekao je on.\n“Odgovor na deklaraciju SDA je potreban jer se ona naslanjana islamsku deklaraciju Akije Izetbegovića i nema nikakve razlike u ciljevima, a najvljažniji cilj je da Bošnjaci u BiH donose odluke kako hoće bez saglasnosti druga dva naroda”, naglasio je Čubrilović.


Grad Novi Pazar - Lokalni saveti zajednički o problemu nasilja nad ženama\nLokalni saveti zajednički o problemu nasilja nad ženama\nZajednička sednica Saveta za bezbednost, Saveta za rodnu ravnopravnost i jednake mogućnosti i Saveta za međunacionalne odnose, čiji je osnivač Skupština grada Novog Pazara, održana je a ciljem da se zajeničkim delovanjem i zaključcima sa više nivoa, istovremeno javnosti pošalje poruka o trenutnom položaju žena u društvu ali i o tome u kom pravcu treba delovati da bi se stvari menjale na bolje. Sastakom je predsedavala Ifeta Radončić, predsednica lokalnog parlamenta.\n„Svi saveti su osposobljeni da se u okviru sopstvenih nadležnosti ali i kroz međusobnu saradnju bave ljudskim pravima. Zajednički predlozi i timska rešenja vode nas bez dileme ka zaštiti ljudskih prava pa i sprečavanju nasilja nad ženama. Svest se razvija u pozitivnom smeru ali moramo biti svesni sopstvenih obaveza u procesu zaštite pojedinačnih ali i društvenih interesa. Trudimo se da unapredimo opštu sigurnost građana Novog Pazara i ovaj današnji sastanak samo je jedan od koraka u tom smeru“, zaključila je predsednica Skupšine grada Ifeta Radončić.\nSličan stav zauzimaju i u okviru lokalnog Saveta za bezbednost grada.\n„Naše je duboko ubeđenje da polovi treba da budu ravnopravni a ne suprotstavljene strane ili u nekim slučajevima, žrtve nasilja. Organizovano, lokala samouprava u okviru obeležavanja 16 dana aktivizma protiv nasilja i Dana\nljudskih prava, šalje jasnu poruku. Verujem da će za ovakve teme u javnosti biti više prostora i da će naša nastojanja uroditi plodom“, rekao je predsednik Saveta za bezbednost Hajrudin Hajrović, ističući da žene zaslužuju mnogo bolje i više nego što im društvo trenutno pruža i da se svi zajedno suočavamo sa „poteškoćama u otklanjanju prepreka ka ravnopravnosti“.\nKljuč ka uspehu na svim pa i na polju rodne ravnopravnosti krije se, prema rečima Zibije Šarenkapić, u prihvatanju činjenice da se samo sinergijom postižu rezultati.\n„Položaj žena je opšte pitanje i u skladu sa tim značajno je da iz različitih perspektiva, kao ovde i danas govorimo o pravu žene na život bez nasilja. U budućnosti ćemo, poučeni ovim iskustvom i druga važna pitanja otvarati i sagledati iz različitih perspektiva, koristeći potencijale zajednice koji su nam na raspolaganju“, zaključuje Šarenkapićeva.\nIz redova službi bezbednosti poručili su da Policijska uprava o svojim građanima vodi računa u svim okolnostima i tokom cele godine, ali i pozvali pojedince na društveno odgovorno ponašanje.


Srbija: Sledećih deset dana biće ključno, kaže Vučić\nBy Newsroom / Објављено на: April 10, 2020\nSledećih 10 dana, do 20. aprila, biće presudno za nas da odredimo sudbinu našeg odnosa sa koronavirusom, rekao je predsednik Srbije Aleksandar Vučić iz Niša, gde boravi u zvaničnoj poseti.\nOn je rekao da je disciplina građana sada od najvećeg značaja i zahvalio građanima Niša na poštovanju restriktivnih mera.\nPredsednik Srbije napomenuo je da je Niš od početka pogođen epidemijom, ali građani su se uspeli disciplinovati i oduprijeti, uprkos žrtvama, ali se osvrnuo i na napore za povećanje broja bolničkih kreveta i zdravstvenih olakšica.\nNastavljajući, Vučić je napomenuo da će 5.000 paketa lekova iz francuskog Sanofija stići u zemlju kao pomoć iz Francuske, izrazivši zahvalnost francuskom predsedniku Emmanuelu Macronu.\nEpidemiolog Branislav Tiodorović rekao je da će naredna sedmica biti veoma teška.\n“Nažalost, očekuje se porast broja pacijenata i to teško obolelih a biće i umrlih, ali prognoze su da će nakon praznika taj broj pasti i da ćemo do kraja aprila imati blagi pad”, rekao je Tiodorović i dodao da „nakon toga ulazimo u maj, sunčan, lep, koji će nam pomoći u borbi protiv virusa“.\n„U ovom trenutku je potrebna gvozdena disciplina. Ono što građani mogu da urade je da poštuju sve mere. Jedini način borbe je da se bude disciplinovan 14 dana i da se shvati da to nije stvar demokratije, već pitanje kulture “, rekao je Tiodorović i dodao da smo „do sada izbegavali italijanski scenario“.\nKako je rekao, na respiratorima širom Srbije je više od 120 ljudi koji se bore da prežive.\n„Starost od 30 do 40 čini jednu trećinu pacijenata. U Nišu danas imamo trogodišnje dete koje je bolesno i srećom je u stabilnom stanju”, zaključio je Tiodorović./ibna


U sklopu organizacije SDP BiH su formirane interesne zajednice, forumi, savjeti, projektne radne grupe i drugi oblici u koje se povezuju socijalne i interesne grupacije ili pojedinci članovi/članice, simpatizeri/simpatizerke u dijaspori, nezaposleni, penzioneri, penzionerske, borci, zdravstveni radnici/radnice, radnici/radnice u oblasti obrazovanja i kulture, poslodavci i drugi. Svi interesni oblici organizovanja SDP BiH djeluju u skladu sa programskim opredjeljenjima i statutarnim principima.\nSavjeti SDP BiH okupljaju eminentne stručnjake iz svih oblasti društvenog života koji svojim aktivnim učešćem značajno doprinose što kvalitetnijem ostvarivanju programskih opredjeljenja SDP BiH. To znači da savjeti razmatraju političke, ekonomske, socijalne i nacionalne probleme građana, kao i svih naroda i etničkih grupa koje žive u Bosni i Hercegovini. Svojim stavovima i mišljenjima savjeti SDP BiH daju veliki doprinos rješavanju krupnih ekonomskih i socijalnih pitanja, kao prioriteta države, čime aktivno učestvuju u formiranju vizije Bosne i Hercegovine kao zemlje mira i blagostanja.


DODJELA DIPLOMA ZA 7.097 STUDENATA UNIVERZITETA U SARAJEVU: Gala promocija u Zetri: Ovo su novi sarajevski diplomanti, doktori i magistri… - Pozitivne.info\nDODJELA DIPLOMA ZA 7.097 STUDENATA UNIVERZITETA U SARAJEVU: Gala promocija u Zetri: Ovo su novi sarajevski diplomanti, doktori i magistri…\nPredstavljamo 09/11/2013 anes.h 0\nDodjela diploma2 promocija u zetri1 univerziteta u sarajevu1\nNa današnjoj svečanoj promociji u dvorani “Juan Antonio Samaranch” u Sarajevu dodijeljeno je 7.097 diploma diplomantima, magistrantima i doktorantima Univerziteta u Sarajevu koji su...\nNa današnjoj svečanoj promociji u dvorani “Juan Antonio Samaranch” u Sarajevu dodijeljeno je 7.097 diploma diplomantima, magistrantima i doktorantima Univerziteta u Sarajevu koji su u protekloj 2012/2013 akademskoj godini završili prvi, drugi i treći ciklus visokog obrazovanja\n“Ovdje smo da pokažemo javnosti BiH šta svake akademske godine Univerzitet u Sarajevu nudi društvu kojem pripada. To je stotine različitih zvanja i kvalifikacija iz svih oblasti koje uzorno razvijena visokoškolska ustanova treba da pokriva u svojim obrazovnim i istraživačkim programima”, naglasio je Avdispahić, govoreći pred prepunom dvoranom akademskih građana.\nNapomenuo je da su u protekloj godini učinjeni koraci ka evropskim prostorima visokog obrazovanja i istraživanja. Senat Univerziteta je usvojio Statut kao najviši autonomni akt kojim je “otvoren put prerastanja labave asocijacije fakulteta u Univerzitet organiziran na neki od relevantnih načina koji je oblikovala svjetska univerzitetska tradicija”.\n“U uvjetima kada je udio ulaganja u istraživanje i razvoj u odnosu na bruto društveni proizvod 25 puta manji od prosjeka u Evropskoj uniji, posebnu pažnju zavređuje činjenica da se broj područja kompetencije Univerziteta u Sarajevu koje bilježe relevantne svjetske naučne baze povećao s 13 u 2011. godini na 21 u 2012. godini”, naglasio je rektor Avdispahić.\nOkupljenima u sarajevskoj dvorani “Juan Antonio Samaranch” obratio se i predsjedavajući Predsjedništva BiH Željko Komšić koji je akademskim građanima čestitao i poželio veliki uspjeh u radu.\n“Pogled na ovu dvoranu punu akademskih građana ulijeva nadu u bolju budućnost Bosne i Hercegovine. Iskreno sam uvjeren da ćete nakon današnje svečanosti nastaviti akademsko usavršavanje i primjenu stečenih znanja i iskustva”, kazao je Komšić.\n“Našem društvu su očajnički potrebne nove ideje, nova znanja i tehnologije, ali i drugačiji način razmišljanja, inventivnost, preduzimljivost, poštenje i odgovornost jer samo takvi možemo biti uspješni, konkurentni i uvaženi u cijeloj regiji, Evropi i svijetu”, zaključio je Komšić.\nNajuspješnijim studentima svakog fakulteta i akademije uručena su priznanja “Zlatna značka”, “Srebrena značka” te “Povelja Univerziteta u Sarajevu”.\nU prvom ciklusu studija, 26 diplomanata odlikovano je “Zlatnom značkom”, najvišim priznanjem Univerziteta u Sarajevu, “Srebrnom značkom” 63 diplomanata, a “Povelju Univerziteta u Sarajevu” dobilo je šest diplomanata.\nMeđu studentima drugog ciklusa je 68 najboljih, a 29 magistranata je odlikovano “Zlatnom značkom”, 37 “Srebrnom značkom” i četiri studenta dobila su “Povelju Univerziteta u Sarajevu”.


Makron podržao sirijsku opoziciju,sastao se s koordinatorom\nI. Đ. 31. maja 2017. 07:00\nFrancuski predsednik Emanuel Makron potvrdio je svoju podršku sirijskoj opoziciji na sastanku s njenim glavnim koordinatorom, dan nakon što se susreo s ruskim predsednikom Vladimirom Putinom, koji podržava sirijskog predsednika Bašara al-Asada, javlja Rojters.\nDo nenajavljenog sastanka Makrona s Riadom Hidžabom i širom delegacijom Visokog pregovaračkog komiteta (HNC) sa sedištem u Rijadu, u čijem su sastavu političke i oružane grupe, došlo je u trenutku kada Makron nastoji da preispita francusku politiku o šestogodišnjem građanskom ratu.\n„Predsednik je govorio o svojoj ličnoj posvećenosti sirijskom pitanju i podršci sirijskoj opoziciji“, saopštio je Makronov kabinet.\nMakron, koji nema iskustva u međunarodnoj diplomatiji, rekao je juče da mu je prioritet u Siriji da iskoreni islamističke ekstremiste.\nMakronova vlada je saopštila da on podržava mirovne pregovore u Ženevi u kojima posreduje UN, ali je Makron, takođe, pozvao na „politički i diplomatski okvir radi izgradnje mira“, ne precizirajući da li je to nova inicijativa ili, pak, deo procesa UN.


Vijeće sigurnosti Ujedinjenih nacija (UN) produžilo je mandat tužiocu Međunarodnog suda Sergeu Brammertzu.\nVijeće sigurnosti Ujedinjenih nacija jučer je Rezolucijom br. 2007 (2011), koja je jednoglasno usvojena, produžio mandat Sergeu Brammertzu na funkciji tužioca Međunarodnog krivičnog suda za bivšu Jugoslaviju (MKSJ) do 31. decembra 2014. godine.\nGeneralni sekretar UN-a je nominovao Brammertza za produženje mandata. Vijeće sigurnosti je ovom rezolucijom napomenulo da je novi mandat ograničen "ranijim okončanjem od strane Vijeća sigurnosti po završetku rada Međunarodnog suda".\nVijeće sigurnosti je podsjetilo na Rezoluciju 1966 (2010) od 22. decembra 2010. godine, kojom je MKSJ pozvan da "preduzme sve moguće mjere kako bi ekspeditivno okončao sve preostale poslove prema odredbama te rezolucije, najkasnije do 31. decembra 2014. godine".\nBrammertz je prvobitno imenovan za tužioca MKSJ 28. novembra 2007. godine. Njegov četvorogodišnji mandat je počeo 1. januara 2008. godine.


SEEbiz.eu / RS / Mihajlović: Izgradnja jeftinih stanova počeće najkasnije do maja 2018.\nZorana Mihajlović jeftini stanovi stanovi stanogradnja\nDatum objave: 24.12.2017. - 15:24:09\nBEOGRAD - Ministarka građevinarstva, saobraćaja i infrastrukture Srbije Zorana Mihajlović izjavila je da očekuje da najkasnije u maju 2018. počne izgradnja prvih 400.000 metara kvadratnih jeftinih stanova za vojsku, policiju i službe bezbednosti u više gradova u Srbiji.\n"Građevinska direkcija Srbije i Republička direkcija za imovinu rade na projektnoj dokumentaciji i mi ćemo sledeće godine sigurno početi radove u nekoliko gradova, kao što su Beograd, Niš i Kragujevac", rekla je Mihajlović.\nNavela je da je Ministarstvo građevine razgovaralo sa gradonačelnicima, jer su uvideli da je problem to što svaki grad ima različitu situaciju u dokumentaciji, zbog čega su predložili da se donese poseban zakon, "leks specijalis".\n"Nekome je uspisan prostorni plan, a nekome nije, a negde nisu rešeni imovinsko-pravni odnosi. Da ne bismo gubili vreme u sredjivanju toga, mi smo se odučili da predložimo zakon koji će taj administrativno-birokratski deo što pre rešiti", rekla je ministarka.\nMedjutim, nаkon ovog predlogа stiglа je informаcijа dа se nа ovoj lokаciji nаlаzi аrheološko nаlаzište koje bi usporilo ili onemogućilo izgrаdnju, tаko dа će grаd Niš predložiti novu lokаciju zа jeftine stаnove.\n"Pošto smo pregledаli dokumentаciju, u Vrаnju se u prvoj polovini 2018. može krenuti u grаdnju stаnovа nа tri lokаcije nа kojimа bi mogli dа se izgrаde svi stаnovi zа potrebe nаših snаgа bezbednosti", navela je Mihajlovićeva u saopštenju.


Na današnji dan se 'rodio' Mondijal - Sportske.net\nNa današnji dan se 'rodio' Mondijal\n28 maja 1928. godine Kongres FIFA je u Amsterdamu doneo odluku o održavanju međunarodnog fudbalskog turnira, poznatijeg kao Svetsko prvesntvo.\nDo tada su se fudbalski turniri pod okriljem FIFA igrali samo u okviru Olimpisjkih igara počevši od Antverpena 1920. godine.\nBudući da je Urugvaj bio šampion dva puta uzastopce, 1924. godine i Parizu i četiri godine kasnije u Amsterdamu, pala je odluka da ova južnoamrička zemlja bude domaćin prvog Mondijala, koji je održan 1930. godine.\nNa njemu je učestvovalo ukupno 13 reprezentacija, od toga sedam iz Južne Amerike, čeitri iz Evrope i dve iz Severne Amerike. Postojale su četiri grupe (jedna sa četiri, tri sa tri ekipe), a prvoplasirani je išao u polufinale i borbu za medalje.\nPrvi meč u istoriji svetskih prvenstava odigran je 13. jula 1930. godine, snage su odmerili Francuska i Meskiko, 'Galski petlovi' su bili bolji rezultatom 3:1.\nNa prvom Mondijalu učešće je uzela i Kraljevina Jugoslavija, tamo u grupi savladala Brazil i Boliviju, završila ga je kao treća u ukupnom plasmanu, i kao najbolje plasirana evropska reprezentacija.\nSvedočanstvo o ovom velikom događaju na romantičan način prikazano je filmovima 'Montevideo, Bog te video'.\nNajupečatljiviji trenutak celog turnira desio se u polufinalu između Kraljevine Jugoslavije i Urugvaja, kada je jedan žandar vratio loptu na teren iz gol auta, posle čega su domaćini postigli gol koji nije bio poništen. Međutim, taj detalj, koliko god neregularan i za ovo vreme nepojmljiv bio, nije značajno uticao na rezultat, budući da su Urugvajci slavili sa ubedljivih 6:1.\nUrugvaj je postao prvi svetski šampion, pošto je u finalu pobedio Argentinu sa 4:2, čime je potvrdio dominaciju svetskim fudbalom posle dve osvojene Olimpijade.\nNajbolji strelac turnira bio je 'Gaučos' Giljermo Stabile sa 8 golova.\nNijedan od učesnika prvog Mondijala više nije me]u živima, poslednji je umro Argentinac Fransiscko Varela 30. avgusta 2010. godine tek što je napunio 100 godina.\nNa narednom Mondijalu održanom na tlu Južne Amerike, 1950. godine u Brazilu, Urugvaj je osvojio svoju drugu titulu svetskog šampiona. 'Urusi' su u finalu preokrenuli rezultat protiv Brazila na 'Marakani'i pobedili sa 2:1, domaćinu je i nerešen rezultat bio dovoljan za trofej namenjan najboljem na planeti.\nIz tog razloga u Urugvaju je nastala legenda o 'Fantomu', duhu legendarog Điđe, čoveku koji je postigao pobednički gol u čuvenom 'Marakanazu', i od čijeg se pomena imena Brazilcima i dan danas ledi krv u žilama.\nUrugvaj je aktuelni šampion Južne Amerike, poslednji je obezbedio plasman na predstojeći Mondijal u zemlji u kojoj se već peo na krov sveta. Na prošlom Svetskom prvenstvu pre četiri godine u Južnoj Africi bio je najbolje plasrana ekipa sa svog kontinenta, završivši turnir na četvrtom mestu u ukupnom plasmanu.\nTabarezova četa, predvođena paklenim napadačkim triom: Suarez - Kavani - Forlan, takmičiće se u Brazilu u grupi sa Engleskom, Kosta Rikom i Italijom.


ODGOVORNOST I OPREZNOST - Glas Podrinja\nUdruŽenje paraplegiČara MaČvanskog okruga i Savet za koordinaciju poslova bezbednosti saobraĆaja\nODGOVORNOST I OPREZNOST\nPovodom Svetskog dana sećanja na žrtve saobraćajnih nezgoda Udruženje paraplegičara Mačvanskog okruga i Savet za koordinaciju poslova bezbednosti saobraćaja organizovali su prošlog ponedeljka interaktivnu tribinu za učenike Ekonomsko-trgovinske škole u Šapcu pod nazivom „Još uvek vozim“. Ovogodišnja poruka memorijalnog dana glasi: „Vreme je da se setimo - reci NE nezgodama na putevima“. Predsednik Saveta i zamenik gradonačelnika Šapca Nemanja Pajić prisustvovao je tribini i tom prilikom istakao da svake godine u saobraćajnim nesrećama nastrada veliki broj mladih osoba. Za poslednjih deset godina na putevima u Srbiji poginulo je ukupno 7.701 lice, a ove godine 55 osoba više nego prošle godine.\n- Ovi mladi ljudi sutra će biti vozači i mi hoćemo da im skrenemo pažnju koliko je važno biti odgovoran i oprezan u saobraćaju. Poražavajuća činjenica jeste to da svaka četvrta žrtva saobraćajnih nezgoda je mlad čovek i u zadnje dve godine u našoj zemlji izgubili smo preko 300 života, što je nenadoknadivo. Saobraćajne nesreće uglavnom nastaju zbog neprilagođene brzine, na šta samo vozači mogu da utiču i treba dobro da razmisle kad sledeći put sednu za volan- rekao je predsednik Saveta i zamenik gradonačelnika Šapca Nemanja Pajić.\nNa osnovu podataka kojima raspolaže Agencija za bezbednost saobraćaja, u 2014. godini, evidentirano je ukupno 476 saobraćajnih nezgoda sa poginulim licima, od čega je poginulo ukupno 536 ljudi.\n- Nadamo se da ovakve edukativne akcije mogu značajno uticati na statistiku. Jedini napredak u smanjenju broja žrtava desio se u broju mladih. Nadam se da će i danas ovi mladi vozači na osnovu moje životne priče shvatiti koliko je ozbiljno učešće u saobraćaju i poštovati saobraćajne propise- rekao je Slaviša Savić iz Udruženja paraplegičara Mačvanskog okruga.\nSvetski dan sećanja na žrtve saobraćajnih nezgoda obeležava se kako bi se odala pošta svim žrtvama drumskog saobraćaja, ali i da bi se skrenula pažnja javnosti i institucija kolika je cena nebezbednog i nepropisnog ponašanja u saobraćaju.


(VIDEO) U Somboru počeo dvodnevni seminar na temu “Inkluzivni džudo” - www.025.rs\nwww.025.rs / SOMBOR / DRUŠTVO / (VIDEO) U Somboru počeo dvodnevni seminar na temu “Inkluzivni džudo”\nDanas je u Somboru počeo sa radom dvodnevni seminar na temu Inkluzivni džudo-Razmena medjunarodnih iskustava. U ova dva dana biće održan niz predavanja na ovu temu a govornici i predavači su eminentni stručnjaci iz ove oblasti iz Slovenije, Austrije i Srbije. U prisustvu velikog broja gostiju iz zemlje i inostranstva, seminar je otvorila gradonačelnica Sombora Dušanka Golubović koja je istakla veliko zadovoljstvo što se jedan ovako eminentan dogadjaj organizuje baš u Somboru. Ideja o održavanju treninga džudoa i za osobe sa invaliditetom nastala je još 2012. godine, a sa radom i treninzima krenulo se 2013. godine kada je otpočela i saradnja sa ŠOSO “Vuk Karadžić” iz Sombora. Kako ističu somborski džudisti, rezultati rada sa osobama sa invaliditetom su izvanredni, pre svega kada je motorika polaznika u pitanju, a rezultati nisu izostali ni kada su medalje u pitanju. Dvodnevni seminar Inkluzivni džudo-Razmena medjunarodnih iskustava organizovao je Džudo klub “Bačka” iz Sombora uz veliku tehničku pomoć Sportskog saveza grada Sombora i uz podršku lokalne samouprave grada Sombora.\nTags: dušanka golubović, inkluzivni džudo, sombor


Eurobank četrnaesti put generalni sponzor „Noći knjige“ - Srećna Žena\nHomeŽIVOTEurobank četrnaesti put generalni sponzor „Noći knjige“\nдец. 10, 2018 at 3:07 pm\n10/12/2018 eurobankeurobankanoć kjnige\nEurobank je i četrnaesti put za redom generalni sponzor kulturne manifestacije „Noć knjige“, koju organizuje izdavačka kuća Laguna u gradovima širom Srbije i regiona.\nEurobank ove godine nizom različitih aktivnosti proslavlja 15 godina veoma uspešnog poslovanja u Srbiji i 15 godina posvećenosti zajednici u kojoj posluje. Sada već tradicionalna saradnja sa izdavačkom kućom Laguna zasnovana je na činjenici da je promocija kulture i obrazovanja jedan od stubova korporativne društvene odgovornosti Banke. Kroz saradnju sa Lagunom, Eurobank nastoji da približi kulturne vrednosti i najmlađima, donirajući Lagunine knjige bibliotekama osnovnih škola i vrtića.\n„Noć knjige” održaće se 14. decembra u „Laguninim“ klubovima čitalaca i knjižarama „Delfi“ od 17 sati do ponoći, na 57 lokacija u 28 gradova Srbije i regiona. Popusti na kupovinu knjiga i poklona biće i do 40 odsto, a ljubitelji knjiga imaće priliku da se druže sa svojim omiljenim piscima. Pored toga, u mnogobrojne biblioteke moći će da se učlane pod povoljnijim uslovima i da učestvuju u posebnim programima.\nKulturna manifestacija „Noć knjige” održava se od 2009. godine dva puta godišnje, u junu i decembru. Tokom večeri, za samo nekoliko sati „Lagunine klubove” čitalaca i knjižare „Delfi“ poseti nekoliko desetina hiljada poštovalaca pisane reči. Regionalni karakter manifestaciji daju „Lagunini“ klubovi čitalaca u Banjaluci, Bijeljini, Tuzli, Sarajevu, Podgorici i Nikšiću.\nTags :eurobankeurobankanoć kjnige\nDanašnji život brži je nego ikad, a da bismo opstali i uspešno obavljali poslovne zadatke, bitno je da uvek iznova...\nSve je više nesreća na putu, sa mnogo kobnih ishoda. Mladi sedaju za volan ubeđeni kako su dovoljno prisebni, kako...\nSvaka žena sanja o prelepoj, lepo negovanoj, jakoj kosi koja se može skupiti u prelepu punđu ili pustiti sa atraktivnim...\nMagazin Cosmopolitan ove godine prvi put organizuje prestižno takmičenje Cosmo Influencer Awards 2019 powered by Avon, gde u okviru svojih...